Nesvakidašnje: Lukoil rejsing sa tri različita automobila u TCR Rusija - Serbiaring\nRedovni učesnik TCR prvenstva Rusije, ekipa Lukoil rejsing, izvodi nesvakidašnji potez i prijavljuje tri različita automobila za ovogodišnji nacionalni šampionat.\nVozačka postava nije promenjena u odnosu na onu koja je završila sezonu 2018, crveno-bele automobile i dalje će voziti Aleksej Dudukalo, Ivan Lukaševič i Andrej Maslenjikov.\nVeteran Dudukalo na raspolaganju će i dalje imati “audi RS 3 LMS” sa sekvencijalnim menjačem, model koji je vozio i prošle godine. Od svih ruskih trkača, on je najdalje dospeo na globalnoj sceni, dok je na nacionalnoj višestruki šampion. Poslednju titulu osvojio je 2015, a u protekle tri sezone TCR Rusija dva puta je bio viceprvak (2016. i 2018) i jednom treći u generalnom (2017).\nMaslenjikov se priključio Lukoilovcima na polovini 2018. i u timu je odmenio Klima Gavrilova. On će u dolazećoj sezoni pilotirati “kuprom”, ali sada unapređenom, sa sekvencijalnom umesto DSG transmisije.\nTreći trkač Ivan Lukaševič voziće “hjundai i30 N TCR”, model koji 2019. debituje na ruskoj trkačkoj pozornici.\nDudukalo je istakao snagu TCR šampionata najveće zemlje sveta: “TCR Rusija je jedan od najmoćnijih nacionalnih šampionata na svetu. Ove godine trebalo bi da u njemu učestvuje nekih 25 vozača, a kada je Lukoil rejsing prvi u zemlju dovezao TCR automobile, bilo ih je samo tri. Naš TCR šampionat je već 2018. bio drugi po snazi i broju učesnika, a nadam se da će postati i najjači.”\nLukaševič je prošle godine debitovao u TCR Rusija, vozio je “audi” i završio kao četvrti u generalnom. On je pohvalno komentarisao svoju novu takmičarsku spravu: “S jedne strane, u ovoj sezoni treba da iskoristim prošle godine stečeno iskustvo. S druge, opet imamo nešto novo – “hjundai” automobil. Iskreno, meni se njegovo ponašanje više dopada u odnosu na automobile u kojima sam nastupao 2019. Činjenica je da će mnogo zavisiti od parametara Balansa performansi, ali ja jedva čekam početak sezone.”\nTCR Rusija startuje predstojećeg vikenda (20-21. april) na autodromu Tvrđava Grozni.


ODIGRAN 13. MEMORIJALNI TURNIR U RUKOMETU „NEMANJA STAMBOLIJA“ | Radioapatin\nODIGRAN 13. MEMORIJALNI TURNIR U RUKOMETU „NEMANJA STAMBOLIJA“\nRukometni klub Apatin je bio domaćin ovog turnira, a pored domaćih rukometaša na ovogodišnjem turniru su učestvovali Lavovi iz Bačke Palanke i Metalac iz Futoga.\nOvaj memorijalni turnir u Apatinu je počeo utakmicom između RK Apatin i Metalca koju su rukometaši Metalca dobili rezultatom 15:18.\nU drugoj utakmici snage su odmerili Lavovi i Metalac, a pobedu je upisala ekipa Lavova iz Bačke Palanke rezultatom 22:17.\nU poslednjem meču turnira rukometaši Apatina su poraženi od ekipe Lavova rezultatom 26:17.\nU međusobnim susretima ove tri ekipe, najbolji su na kraju bili Lavovi, prema očekivanju, s obzirom da se takmiče u Super B rukometnoj ligi.\nRukometni savez Vojvodine je i ove godine obezbedio pobednički pehar koji je kapitenu pobedničke ekipe uručila Nina Stambolija, sestra nekadašnjeg rukometnog reprezentativca i tragično nastradalog Nemanje Stambolije.


sreda, 21. septembar 2016. 13:47h\nMreža ADI, koju čini 85 organizacija širom sveta koje se bave ovom temom, sarađuje sa Svetskom zdravstvenom organizacijom, a njen izveštaj za 2016. godinu sačinili su istraživači i istraživačice Svetskog centra za praćenje nege starijih i dementnih osoba Kraljevskog koledža i Odeljenja za istraživanje usluga sistema socijalne zaštite pojedincima Fakulteta za ekonomiju i politiku u Londonu.\nPokrajinski zaštitnik građana - ombudsman je još 2014. godine ukazao na to da se o dementnim i osobama obolelim od Alchajmerove bolesti u našoj zemlji ne vodi se nikakva posebna, zbirna evidencija. Broj obolelih od Alchajmerove bolesti u Srbiji procenjuje se na više od 200.000, dok je broj obolelih od drugih vrsta demencije nepoznat zbog toga što demencija u našem društvu nije prepoznata kao oboljenje, nego se pripisuje procesu starenja. Samim tim lečenje dementnih osoba najčešće počinje kada su šanse za uvođenje efikasne terapije i održanje dotadašnjeg kvaliteta života već svedene na minimum. Naposletku, neprepoznavanje demencije ima neposredne posledice po celo društvo, na šta nedvosmisleno ukazuju i podaci iz izveštaja Mreže ADI.


Niška televizija » DS: Narod umesto obećanog boljeg života dobio nove namete (VIDEO)\nObjavljeno 10.07.2014. 13:59\nNiške demokrate kritikuju povećanje poreza na imovinu ističući da su građani, umesto obećanog života u prosperitetnoj državi, dobili nove namete. Oni ukazuju i na važnost opstanka gradske autobuske linije Medoševac-Mokranjčeva, koja bi, po najavi Direkcije za javni prevoz, trebalo da bude ukinuta 1. septembra.\nUmesto od 10 do 20 odsto, koliko je najavljivano, porez na imovinu, ističu demokrate, uvećan je od 80 do 320 odsto. Planirani prihodi od ove vrste poreza u proslogodišnjem gradskom budžetu bili su 685, a ove godine 750 miliona dinara.\nDemokrate upozoravaju da u Srbiji, gde narod ima egzistencijalne probleme, ne može da se živi od lažnih obećanja i fabrikovanih afera. Peticijom koju su potpisali, grupa građana insistira da im se ne ukida pravo na lokalnu autobusku liniju Medoševac-Mokranjčeva, jer iz tog naselja ka gradu svakodnevno putuje oko 4.000 ljudi i veliki broj dece boravi u vrtiću lociranom u toj ulici.\nDemokrate kažu da će svakog četvrtka, na redovnim konferenijama za novinare ukazivati na goruće probleme građana, jer se, kako zaključuju, po dosadašnjim rezultatima aktulene vlasti, narodu ne piše dobro.


Koji je bio cilj napada u Crnoj Gori?\nV. B.\t 16. oktobra 2016. 15:11\nSvetske agencije prenele su danas iz Crne Gore vest o hapšenju 20 osoba iz Srbije, osumnjičenih za terorizam, uz ocene o prisutnim napetostima u toj državi na dan održavanja parlamentarnih izbora.\nAP navodi da “u zemlji rastu tenzije usred glasanja koje bi trebalo da odredi da li će mala balkanska država nastaviti svojim zapadnim putem ili se ponovo okrenuti tradicionalnom savezniku Rusiji”.\n“Izneta su strahovanja da bi nasilje moglo da izbije na ulicama prestonice Podgorice između pristalica opozicije i vlade nakon što budu objavljeni rezultati glasanja”, prenosi američka agencija.\nAFP uz vest o hapšenju srpskih državljana u Crnoj Gori navodi da se “izbori održavaju usred tenzija zbog planova premijera veterana Mila Đukanovića za izgradnju bliskijih odnosa između Crne Gore i Zapada”.\nSrbija od CG traži pravno objašnjenje\nPušteno 6 od 20 uhapšenih, Dikiću 72 sata pritvor\nBrojke gotovo iste, a legitimiteti?\nPrema nezvaničnim informacijama televizije PinkM, na čelu te grupe, nalazi se bivši smenjeni šef Žandarmerije Srbije Bratislav Bata Dikić.


BOLEST SAVREMENOG DOBA: Istraživanja pokazala da ćemo sve češće patiti od ZABORAVLJANJA INFORMACIJA • HAPPYTV.RS\nBOLEST SAVREMENOG DOBA: Istraživanja pokazala da ćemo sve češće patiti od ZABORAVLJANJA INFORMACIJA\nFenomen zaboravljanja informacija za koje verujemo da ih je naš digitalni uređaj sačuvao i pamti umesto nas kompanija Kasperski lab nazvala je digitalnom amnezijom. Rezultati istraživanja ukazuju na direktnu vezu između podataka koji su nam dostupni jednim klikom i neuspeha da zapamtimo te podatke.\nU želji da bolje razume kako digitalni uređaji i internet utiču na način na koji ljudi čuvaju i koriste informacije, i šta rade da ih zaštite, kompanija za antivirusnu i internet bezbednost Kasperski zadužila je firmu Opinion meters da uradi istraživanje.\nTo istraživanje pokazalo je da u zemljama Evropske unije više od polovine odrasle populacije, do 60 odsto, može bez gledanja broja da nazove kuću u kojoj su živeli kada su imali 10 godina. Istovremeno 53 odsto ne može da nazove decu telefonom da ne pogleda broj, a 51 odsto kancelariju u kojoj radi. Otprilike trećina ne može da okrene roditelje bez gledanja broja. Čak 86 odsto ispitanika, što je procenat manje-više isti u svim zemljama obuhvaćenim istraživanjem i u svim starosnim grupama, kaže da u današnjem hiper-povezanom svetu ima toliko brojeva i adresa da ne mogu da ih zapamte čak i da to žele.\nSvaki treći evropski potrošač srećan je što može da zaboravi podatke koje može lako da nađe na internetu. Kada se suoči sa gubitkom neke informacije, trećina će pre nego što i pokuša da je prizove u pamćenje pohitati na internet da reši problem. Taj procenat se penje na 40 odsto u grupi starih 45 i više godina. Istovremeno će četvrtina ispitanika zaboraviti informaciju sa interneta čim je iskoristi.\nVelika većina (79,5 odsto) evropskih ispitanika priznaje da internet koristi kao "produžetak mozga" pri čemu je najveći procenat takvih u Britaniji (84,5 odsto), a najmanji u Francuskoj (71,8 odsto). Sve veća zavisnost od interneta kao izvora informacija koje smo ranije morali da pamtimo ili tražimo, npr. u knjigama, delom je posledica nestrpljenja i potrebe da se do informacije dođe brzo.\nTako 61 odsto ispitanika (70 odsto u starosnoj grupi 16-24 godine) kaže da im je informacija potrebna što pre i da nemaju vremena da je dugo traže. Nasuprot opštem mišljenju, digitalna amnezija ne pogađa samo mlade ljude iz digitalne ere već je podjednako rasprostranjena, i u nekim slučajevima mnogo češća, kod starijih.\nGubitak ili ugrožavanje podataka koji se čuvaju na digitalnom uređaju, posebno na pametnim telefonima, kod svih će potrošača izazvati stress, a posebno kod žena i mladih. Čak 44 odsto žena i 40 odsto mladih između 16 i 24 godine kazalo je da bi bili tužni ako bi izgubili i ne bi mogli da povrate ono što čuvaju na svojim uređajima.\nSvaka četvrta ispitanica i 38 odasto mladih kažu da bi digli paniku zbog gubitka sadržaja jer su im uređaji jedino mesto na kom čuvaju slike i kontakte. Ono što zabrinjava je što, uprkos sve većoj zavisnosti od uređaja, potrošači širom Evrope ne vode mnogo računa o IT bezbednosti. Tek svaki treći instalira dodatnu IT bezbednost, poput antivirusnih rešenja za pametne telefone, a samo četvrtina ih stavlja na svoje tablete. Svaki peti ispitanik, kako je pokazalo istraživanje, ne štiti dodatno nijedan svoj uređaj.\n12.1145 minutes ago


Prva premijera Narodnog pozorišta „Toša Jovanović” u novoj sezoni -\n“Gospodin Mokinpot” Petera Vajsa.\nDramska scena Narodnog pozorišta „Toša Jovanović” u petak, 18. oktobra, u 20 časova premijerno izvodi komad Petera Vajsa “Gospodin Mokinpot”. To će biti prva premijera u novoj, sezoni 2019/2020. i svi sa uzbuđenjem iščekujemo šta nam je to ovog puta priredio reditelj Ljuboslav Majera sa svojim saradnicima i odabranim glumcima.\nPredstava “Gospodin Mokinpot” imaće pretpremijeru u četvrtak, 17. oktobra, a premijeru u petak, 18. oktobra. Prva repriza zakazana je za subotu, 19. oktobar, u 20 časova.


SAD ohrabruju evropsku perspektivu Zapadnog Balkana - Vijesti.me\nDarmanović je sa ambasadorom u Stejt Departmentu za vjerske slobode, Semjuelom Braunbakom razgovarao o modalitetima za unapređenje stanja u dijelu vjerskih sloboda u svijetu i regionu Zapadnog Balkana Edit\n304 pregleda 1 komentar(a)\nDarmanović i Riker (Foto: MVP)\nMINA News 20. jul 2019, 13:39\nDarmanović je, kako je saopšteno iz Ministarstva vanjskih poslova, upoznao Rikera sa aktuelnim dešavanjima u Crnoj Gori, i osvrnuo se na Nacrt zakona o slobodi vjeroispovijesti i uvjerenja i pravnom položaju vjerskih zajednica.\n“Razmijenjena su mišljenja o situaciji na Zapadnom Balkanu, modalitetima za snaženje međusobnog povjerenja i daljoj stabilizacije regionalnih prilika”, kaže se u saopštenju.\nRiker je istakao da SAD ohrabruju evropsku perspektivu Zapadnog Balkana.\nDarmanović je sa ambasadorom u Stejt Departmentu za vjerske slobode, Semjuelom Braunbakom razgovarao o modalitetima za unapređenje stanja u dijelu vjerskih sloboda u svijetu i regionu Zapadnog Balkana.\nCrnogorski šef diplomatije je sa izvršnim direktorom MekKejn instituta za međunarodno liderstvo i specijalnim izaslanikom SAD-a za pregovore sa Ukrajinom Kurtom Volkerom o politici Sjedinjenih Američkih Država u Istočnoj Evropi.\n“Istaknuto je zadovoljstvo odnosima i sveukupnom saradnjom Crne Gore i SAD-a koji se zasnivaju na prijateljskim osnovama i kontinuiranom razvoju”, navodi se u saopštenju.\nDarmanović je, na koktelu koji je za diplomatski kor Zapadnog Balkana i “think tank” zajednicu priredio izvršni potpredsjednik Atlantskog savjeta Dejmon Vilson, govorio o rezultatima evroatlantskog integracionog procesa zemalja regiona i aktuelnim izazovima na Zapadnom Balkanu.\n“Ministar je apostrofirao važnost zajedničkog prisustva EU i SAD na Zapadnom Balkanu, kao i snaženja uzajamnog povjerenja i unapređenja dobrosusjedskih odnosa”, kaže se u saopštenju.\n"mogli bi pomoći kad vlast ne bi doživljavali kao plijen"\nZeković Đukiću: Opština Kolašin mora pokazati brigu, a može i konkretno...


RTCG - Radio Televizija Crne Gore - Nacionalni javni servis :: Politika :: Dijalogom do nezavisnog DIK-a\nCDT PREDLAŽE 21. 06. 2018. 11:58 >> 11:50 0\nCentar za demokratsku traziciju (CDT) pozvao je političke partije da pokrenu hitan dijalog o novom rješenju za stvaranje nezavisne institucije Državne izborne komisije (DIK) i donošenju zakona o izbornoj administraciji, kojim bi se uredio rad ključnog organa za sprovođenje izbora.\nNavodi se da je aktuelna DIK-a u posljednjem izbornom ciklusu u nekim oblastima rada pravila korake naprijed, ali su "koraci nazad bili znatno veći".\n"Nedostatku transparentnosti, upitnoj nezavisnosti, jasnoj politizovanosti i neizgrađenim kapacitetima DIK je pridodala i donošenje odluka čija je etičnost, ali i zakonitost, u najmanju ruku problematična", smatraju u toj NVO.\nNavodi se sutuacija opozicija ne glasa za opozicione prijedloge u trenutku kad ima većinu u sastavu komisije, već bojkotuje sjednice. "Onda su predstavnici vladajućih stranki na to odgovorili tako što su uveli pravilo da se ne odlučuje većinom proširenog nego stalnog sastava, što je suprotno pravilima i procedurama".\n"Slikovit je i primjer i da je DIK-a prihvatala izjave od notara da su birači glasali, iako se njihovi potpisi ne nalaze u štampanom izvodu iz biračkog spiska koji se popunjava na biračkom mjestu", kažu iz CDT-a.\nOcjenjuje se da nezavisnost ne postoji i u toj oblasti DIK zadovoljava samo 21 odsto kriterijuma koji su zasnovani na međunarodnim standardima.\n"DIK nije nezavisna – niti od političkih partija, niti od izvršne i zakonodavne vlasti. Većina njenih članova se imenuje na prijedlog političkih partija, nakon svakih sprovedenih izbora, a članovi DIK su i visoki funkcioneri Vlade i Skupštine Crne Gore", navode iz CDT-a.\nKako se ocjenjuje, kriterijumi i procedura za izbor predsjednika DIK-e ne pružaju garancije stručnosti i političke nepristrasnosti izabranog lica.\n"Način izbora, trajanja mandata i način razrješenja ne garantuju postojanost i stabilnost ove institucije, i ne štite njene članove od arbitrarnih smjena. Ovo DIK čini institucijom koja je potpuno kontrolisana od politike", kaže se u analizi CDT-a.\nNavodi se da kapaciteti DIK-e tek grade i u tom segmentu ova institucija ispunjava 28 odsto kriterijuma.\n"Kada je u pitanju informisanje DIK zadovoljava 40 odsto indikatora, a u pogledu transparentnosti oko 45% kriterijuma", navode iz CDT-a.\nPromijeniti način izbora članova DIK\nIZ te NVO smatraju da bi Zakon o izbornoj administraciji doprinio ozbiljnijem tretiranju DIK-e i umnogome pojednostavio primjenu sadašnjih odredbi.\n"DIK-a treba da bude sastavljena od članova koji zadovoljavaju strogo postavljene uslove stručnosti i političke nepristrasnosti. Broj članova treba značajno redukovati – dovoljno je 5-7 članova stalnog sastava (uključujući i predsjednika) uz odgovarajuću tehničku službu", ocjenjuju iz te NVO.\nCDT smatra da bi trebalo promijeniti i način izbora članova DIK-e. "Po ugledu na Sudski ili Tužilački savjet moglo bi se formirati tijelo koje bi biralo članove DIK-e i OIK-a ili bi ih birao nadležni skupštinski odbor, uz uvođenje kvalifikovane većine za izbor, kako bi se spriječila dominiacija jedne političke opcije", ocjenjuju u CDT-u.\nKandidati za članove DIK-e trebalo bi da imaju diplomu fakulteta društvenih nauka, najmanje deset godina radnog iskustva u struci, kao i dobro poznavanje izbornog sistema.\nIstiče se da kandidati ne smiju biti članovi niti aktivisti političke partije, kao ni osobe koje su u posljednjih pet godina bile članovi organa političke partije ili kandidat na listi političke partije.\nOcjenjuje se da bi trebalo preciznije regulisati djelokrug i ovlašćenja DIK-e i OIK-a. "Na ovaj način bi se izbjegle situacije koje su sada česte, a mogu se svesti na princip – za ono što nije dobro urađeno niko nije odgovoran".\n"Pod pretpostavkom da redovni parlamentari izbori budu zakazani za oktobar 2020. godine nova DIK bi najkasnije morala početi sa radom oktobra 2019. godine", smatra CDT.


USTANOVLJENI ROKOVI DO POČETKA MAJA 2016. GODINE ZA RJEŠAVANJE KLJUČNIH PITANJA OBJAVLJIVANJA POPISA, MEHANIZMA KOORDINACIJE, TE ADAPTACIJE SPORAZUMA O STABILIZACIJI I PRIDRUŽIVANJU\nPredsjednica Vlade Republike Srpske Željka Cvijanović, razgovarala je u Sarajevu sa komesarom EU za politiku susjedstva i pregovore o proširenju Johanesom Hanom.\nNakon sastanka Cvijanovićeva je ocijenila da je kraj aprila, odnosno početak maja rok do kada bi trebalo riješiti pitanja objavljivanja popisa, mehanizma koordinacije, te adaptacije Sporazuma o stabilizaciji i pridruživanju.\n"Komesar je rekao koji su to prihvatljivi rokovi EU koje bi BiH trebalo da ispuni. EU je zainteresovana i da vidi da je postignut aranžman sa MMF-om da bi nakon toga i Evropska komisija mogla da pristupi određenim aranžmanima te vrste i da se na taj način pomogne BiH", rekala je Cvijanovićeva.\nOna je dodala da je bilo riječi o i zajedničkim strategijama koje bi trebalo da budu izrađene, a to su u suštini sektorske politike i strategije koje bi trebalo definisati kao osnovu za dobijanje sredstava iz IPA dva programa.\n"Svako od nas, entitetski ministri i predsjedavajući Savjeta ministara BiH je pojedinačno referisao o tome koja su to dostignuća. U ime Vlade Republike Srpske rekla sam da smo, kada je riječ o reformskoj agendi, u dinimici koja je bila i predviđena, da su sve stvari upućene prema parlamentu i sada zavisi od parlamentarne dinamike kada će šta biti usvojeno od predloženih zakona", istakla je Cvijanovićeva.\nKada je riječ o popisu, dodala je Cvijanovićeva, Republika Srpska ima svoj stav i želi da popis bude objavljen u skladu sa zakonom i svim prihvatljivim principima.\n"To je postalo pitanje numeričkog prebrojavanja etničkih grupa, kako oni kažu, odnosno konstitutivnih naroda. Popis treba da predstavlja jednu solidnu osnovu ili temelj za definisanje ekonomsko-socijalnih mjera i svih strateških planiranja u budućem periodu", navela je premijer Srpske.\nO pitanju mehanizma koordinacije Cvijanovićeva je rekla da Vlada ima drugačiji stav u odnosu na nivo BiH. Ipak je rečeno, dodala je ona, da je mehanizam koordinacije stvar koju treba isključivo definisati u okviru domaćih institucija.\n"Njih kao Evropljane uopšte ne interesuje kako će taj model izgledati, oni hoće da on bude funkcionalan. Rekla sam da je naša razlika tu značajna, mi ne vidimo baš veliku logiku povezivanja tijela koja proističu iz Sporazuma o stabilizaciji i pridruživanju sa internim mehanizmom koordinacije, kao što je to Savjet ministara BiH uradio u svojoj odluci iz januara ove godine i da mi imamo precizne stavove koje ćemo nastaviti da iznosimo dok ne dođemo do prihvatljivog rješenja", istakla je ona.\nKada je riječ o zajedničkim strategijama, Cvijanovićeva je Hanu prenijela da Vlada razumije važnost ovih strategija, ali da isto tako želi da ima jasno precizirane procedure i kroz mehanizam koordinacije i kroz formulu kako se izrađuju takve strategije da bi svi, pa i ministri koji su za to vezani, bili na neki način zaštićeni.\nKada je u pitanju reformska agenda, ona je podsjetila da je ona prošle godine dogovorena i da tu postoji najviše pomaka. "Ali, ni reformsku agendu ne možete da realizujete ako niste riješili sve ove `pobočne` stvari. One nisu pobočne zato što su nevažne, nego zato što su tu da daju podršku reformskoj agendi", pojasnila je Cvijanovićeva.\nCvijanovićeva je, zajedno sa predsjedavajućim Savjeta ministara BiH Denisom Zvizdićem i federalnim premijerom Fadilom Novalićem prisustvovala u Sarajevu sastanku sa komesarom EU Hanom. Prethodno, Zvizdić i Han imali su odvojeni sastanak iza zatvorenih vrata.\nIzvor: Vebsajt RTRS, 21.03.2016.


Ledena ploča početkom oktobra rezervisana je devojčice koje vole i treniraju najbrži kolektivni sport na svetu. U sklopu promocije hokeja, a u saradnji sa IIHF, u Novom Sadu će ovog vikenda peti put biti organizovan WGIHW – Svetski hokejaški vikend za devojčice.\nViše od 70 devojčica iz Vojvodine, NS Starsa, Spartaka, Crvene zvezde i Partizana u nedelju 6. oktobra okupiće se u ledenoj dvorani SPENS da se, pre svega druže, ali i nauče neke nove ledene majstorije.\n– Devočice su organizovane u tri radne grupe u zavisnosti od stepena utreniranosti, u prvom delu učiće neke nove veštine na ledu, a posle pauze i sređivanja leda, kroz razne igrice pokušaće da naučeno primene u konkretnim situaicijama. – objasnio je jedan od organizatora Uroš Brestovac.\nSa malim hokejašicama radiće treneri iz domaćih klubova, a sve u cilju da se hokej što više promoviše i popularizuje na teritoriji Srbije među pripadnicama lepšeg pola.


Bivši predsednik Pokrajinskog odbora Dveri prešao u SNS - RTV Santos\nBivši predsednik Pokrajinskog odbora Dveri prešao u SNS\nBivši predsednik Pokrajinskog odbora Dveri Radoš Pejović postao je novi član Srpske napredne stranke.\nNjega je na današnjoj konferenciji za novinare predstavio potpredsednik Izvršnog odbora SNS Damir Zobenica.\nPejović će, po svemu sudeći, najverovatnije dobiti neku od funkcija u izvršnoj vlasti na pokrajinskom nivou, a baviće se porodičnom politikom.\n„Svesni smo da u Srbiji postoje ljudi koji imaju određene kvalitete, određeno znanje, koji na kvalitetan način pokrivaju određene oblasti, u koje mi možda nismo ušli toliko duboko. Upravo je to slučaj sa Radošem i sa temom porodične politike. Radoš je toliko duboko ušao u tu temu i zadovoljstvo je da možemo da obogatimo SNS sa još jednim aspektom rada na koji, kao stranka, možda nismo bili dovoljno skoncentrisani“, poručio je Zobenica.\nPejović je duboko uveren da se na današnji dan počinje sa, kako je rekao, jednom novom društvenom, političkom i porodičnom erom.\n„Za početak na nivou Vojvodine, a kasnije, nadam se, i šire. Radostan sam što će čitav moj život, sve ono u šta sam ulagao sve ove godine, napokon dobiti svoju realizaciju, a to je da porodica dođe u centar društveno-političkih dešavanja. Izuzetno mi je drago što ćemo moći ovom temom da se nabavimo na veoma ozbiljan način. Poseban akcenat će se staviti na sve one porodice koje su stradale tokom pandemije“, naveo je Pejović.\nPrema pisanju medija, Pejović je ostavku na funkcije u Dverima, gde je bio na čelu Saveta za porodičnu politiku i član predsedništva stranke, dao u maju ove godine. Iako je danas predstavljen kao novi član Srpske napredne stranke, do pre samo pola godine bio je kritičar vlasti.\nPrethodnoNovo radno vreme za prodavnice i kafiće\nSledećeVisoka tehnička škola strukovnih studija u Zrenjaninu upisuje novu generaciju studenata master strukovnih studija


RTCG - Radio Televizija Crne Gore - Nacionalni javni servis :: Otvoreno o NATO-u :: "Rusija pritiska Srbiju"\n24. 06. 2016. 14:50 >> 16:45 27\n"Rusija pritiska Srbiju"\nIznenadno otkazivanje posjeta premijera Aleksandra Vučića Briselu i Vašingtonu pokazuje da je nova vlada u Srbiji i dalje osjetljiva na pritisak Kremlja. Vučić je odložio putovanja nakon što je jedan pro-vladin list u Srbiji izvijestio da su ambasade nekih zemalja EU i SAD ‘’okidač’’ za ulične proteste protiv vlade u cilju destabilizacije Srbije, navodi se u autorskom tekstu Januša Bugajskog objavljenom na sajtu Centra za analizu evropske politike.\nVučić je trebalo da putuje u Brisel na ceremoniju formalnog otvaranja pregovora o članstvu u EU, a za SAD na inauguralni let Air Serbia za Njujork, a zatim da razgovara s američkim zvaničnicima 21. juna. Ali su posjete iznenada otkazane zbog rastuće ruske zabrinutosti da bi Srbija konačno mogla da krene ka institucijama Zapada.\nMoskva je zaprijetila da će revidirati ili odustati od niza ekonomskih sporazuma sa Beogradom ukoliko zemlja nastavi dublje integracije sa EU. Sergej Železnjak, potpredsjednik ruske državne Dume, je takođe upozorio Srbiju da ne slijedi Crnu Goru u kontekstu članstva u NATO. Zanimljivo, prijetnje iz Kremlja protiv crnogorskog rukovodstva nijesu uspjele da skrenu Podgoricu sa zapadnog puta.\nVučić je krajem maja nenajavljeno posjetio ruskog predsjednika Vladimira Putina.\nTo je za posljedicu imalo zahtjev Kremlja da pro-ruski ministri budu uključeni u novu srpsku Vladu. Putin je takođe insistirao da socijalisti, predvođeni ministrom vanjskih poslova Ivicom Dačićem, moraju ostati u administraciji zbog njihovih pro-ruskih stavova. Putinova poruka je u osnovi bila da Beograd treba da odustane od srljanja u EU ili od stvaranja bliže veze sa NATO. Tokom nedavne posjete Moskvi, Dačić je izjavio da Srbija neće postati dio EU po cijenu pogoršanja odnosa sa Rusijom.\nUprkos desetogodišnjem naporu, Rusija ima malo istinskih saveznika na Balkanu. Hrvatska i Slovenija su se pridružile i EU i NATO-u. Albanija je takođe članica NATO-a, uskoro će joj se pridružiti i Crna Gora. Makedonija i Kosovo takođe imaju za cilj da uđu u zapadne institucije, dok je Bosna i Hercegovina i dalje paralizovana svojim unutrašnjim podjelama. To stavlja Srbiju na prvu liniju pažnje iz Kremlja.\nSrbija je Kremlju najpouzdanija politička veza, ne zbog slovensko-pravoslavnog bratstva, već kao posljedica hladne političke računice. Moskva je potrošila posljednju deceniju penetrirajući u srpsko društvo, posebno kroz širenje propagande preko lokalnih medija, interneta i društvenih mreža. Glasnogovornici Kremlja i njihove medijske kolege su fokusirane na tri teme kako bi mogli da utiču na srpske političare i građane: istorijska solidarnost, pogubni Zapad i odbrana tradicionalnih vrijednosti.\nMoskva konstantno apeluje na pan-slovenske i pravoslavne veze između Rusije i Srbije, dok naglašava pomoć Rusije u oslobađanju od otomanske Turske u XIX vijeku. Rusija zanemaruje istorijske epizode kada su dvije zemlje bile u sukobu, posebno nakon Drugog svjetskog rata, kada je Beograd raskinuo s Moskvom i sa sovjetskom propagandom koja je optuživala Jugoslaviju za izdaju principa međunarodnog komunizma i prijetila da će je napasti.\nPoslije raspada Jugoslavije devedesetih godina prošlog vijeka, nacionalistički političari u Beogradu su se pozivali na rusku solidarnost, bilo da se radilo o očuvanju jugoslovenskog integriteta čime su crtali Veliku Srbiju, bilo preko očuvanja kontrole nad Kosovom - koje je steklo nezavisnost u februaru 2008. i koje je priznato od strane SAD i većine članica EU i NATO-a.\nMoskva eksploatiše i produbljuje srpsko nezadovoljstvo protiv SAD-a i NATO-a kako bi demonstrirala svoju zaštitu ranjivih zemalja od raspada i strane dominacije. Ruska državna propaganda optužuje Zapad za navodno podsticanje državnog kolapsa, uz istovremeno favorizovanje srpskih susjeda, uz stalno podsjećanje na NATO napad. Sada tvrdi da Zapad pokušava da potčini i dominira Srbijom odvajajući je od majke Rusije. Ovdje je cilj da se ocrne zapadne institucije i da se diskredituju lokalni političari koji podržavaju EU, NATO i SAD.\nTakve oštre poruke koje ponavljaju nacionalistički Srbi, su usmjerene da privuku antiglobaliste, euroskeptike, anti-američke snage, ultra-konzervativce i religiozne zajednice, gdje se Rusija pretvara da je branitelj tradicionalnih vrijednosti, prikazujući i EU i Sjedinjene Države kao devijantne i nemoralne. Ruska pravoslavna crkva održava bliske veze sa Srpskom pravoslavnom crkvom, kako bi koordinisale svoj ultra-konzervativizam, anti-liberalizam i antizapadnjaštvo.\nProtesti građana protiv građevinskog projekta (‘’ Beograd - grad na vodi’’, prim. prev.), koji je finansiran od strane Ujedinjenih Arapskih Emirata i podržan od strane premijera, se opisuju kao anti-vladina politika. Rusija se uključila u ovaj lokalni sukob kao zaštitnik legitimne vlade protiv potencijalne "obojene revolucije", proizvedene od strane Vašingtona i Brisela. Ambasadori Evropske komisije i SAD u Srbiji odlučno poriču da su imali bilo kakvu ulogu u uličnim demonstracijama.\nVučićeva vlada mora paziti da ne padne u zamku Rusije, potiskujući protivljenje javnosti ili kroz papagajsko ponavljanje što bi je udaljilo od EU i SAD-a. Beograd više ne može igrati ulogu nesvrstane Jugoslavije tokom Hladnog rata, i balansirati između Zapada i Istoka. Ako Srbija odlučno ne nastavi put u EU i prema eventualnom ulasku u NATO, postaće sve više upletena u anti-zapadne intrige koordinisane iz Kremlja.\n(Januš Bugajski je viši saradnik u Centru za analizu evropske politike (CEPA) u Vašingtonu i domaćin televizijskih emisija ''Bugajski hour'' i ''Bugajski time'' koje se emituju na Balkanu. On je bivši direktor programa Nove evropske demokratije u Centru za strateške i međunarodne studije (CSIS)).\nPreveo: E. Drpljanin


Orban sa ministrima u Subotici: Potpisano 11 sporazuma između Srbije i Mađarske, među njima i nostrifikacija diploma (FOTO) - Telegraf.rs\n15/04/19 | 14:00 ≫ 14:20\nOrban sa ministrima u Subotici: Potpisano 11 sporazuma između Srbije i Mađarske, među njima i nostrifikacija diploma (FOTO)\nNa agendi je nekoliko značajnih sporazuma iz energetike, saobraćaja i infrastrukture\nFoto: Vlada RS/ Slobodan Miljević\nPremijer Mađarske Viktor Orban sa svojim ministrima boravi u Subotici, gde je za 10 časova zakazana zajednička sednica vlada Mađarske i Srbije. On je juče imao sastanak sa predsednikom Srbije, Aleksandrom Vučićem, sa kojim je razgovarao o unapređenju saradnje dve zemlje.\nNa agendi će danas biti nekoliko značajnih sporazuma iz energetike, saobraćaja i infrastrukture, a potpisano je 11 sporazuma.\nBRNABIĆ I ORBAN SE OBRATILI JAVNOSTI POSLE SEDNICE\nPredsednica Vlade Srbije Ana Brnabić, i Mađarske, Viktor Orban, obratili su se javnosti posle sednice dve vlade.\nPOTPISANO 11 SPORAZUMA IZMEĐU SRBIJE I MAĐARSKE\nPremijeri Ana Brnabić i Viktor Orban potpisali su, nakon plenarnog sastanka dve vlade, Izjavu o namerama o unapređenju infrastrukturnih veza između Republike Srbije i Mađarske.\nMemorandum o razumevanju između dve vlade u oblasti evrointegracija potpisali su ministarka za evrointegracije Jadranka Joksimović i mađarski šef diplomatije Peter Sijarto.\nMinistar rada Zoran Đorđević i mađarski ministar odbrane Tibor Benk potpisali su Izjavu o namerama o saradnji dva ministarstva, a ministar poljoprivrede Srbije Branislav Nedimović i mađarski ministar unutrašnjih poslova Šandor Pinter Sporazum o održivom upravljanju prekograničnim vodama.\nPremijeri Ana Brnabić i Viktor Orban potpisali su, nakon plenarnog sastanka dve vlade, Izjavu o namerama o unapređenju infrastrukturnih veza između Republike Srbije i Mađarske-Foto: Tanjug/Jaroslav Pap\nPinter je potpisao i sporazum sa svojim srpskim kolegom Nebojšom Stefanovićem o tehničkoj pomoći u sprovođenju zakona između dva ministarstva.\nIzmeđu srpskog Ministarstva saobraćaja i infrastrukture i Ministarstva za tehnologije i inovacije Mađarske potpisan je Memorandum o unapređenju železničke linije između Segedina i Subotice, a potpisali su ga ministri Zorana Mihajlović i Laslo Pulkovič.\nOni su potpisali i sporazum o unapređenju prevodnice za brodove na srpskoj strani Tise.\nKašler je sa srpskim ministrom sporta Vanjom Udovičićem potpisao Memorandum o razumevanju u oblastima omladine i sporta.\nSporazum dve vlade u saradnji u oblasti zaštite životne sredine potpisali su ministar zadužen za ekologiju u vladi Srbije Goran Trivan i mađarski ministar poljoprivrede Ištvan Nađ.\nMemorandum o razumevanju između ministarstava odbrane o vojnotehničkoj saradnji potpisaće pomoćnik ministra odbrane Srbije Nenad Miloradović i vladin poverenik Mađarske Gašpar Marot.\nPOČELA ZAJEDNIČKA VLADA SRBIJE I MAĐARSKE\nU toku je zajednička sednica vlada Srbije i Mađarske, nakon koje će biti potpisano više sporazuma između dve zemlje.\nPremijerka Srbije Ana Brnabić je na početku sednice istakla da Srbija i Mađarska nemaju otvorenih pitanja.\nU toku je zajednička sednica vlada Srbije i Mađarske, nakon koje će biti potpisano više sporazuma između dve zemlje-Foto: Vlada RS/ Slobodan Miljević\nTakođe, podsetila je da su srpska i mađarska kompanija počele zajedno da grade fabriku za preradu voća u Arilju, što pokazuje da je Mađarska izašla u susret našim molbama da njihove investicije u Srbiji, idu i van Vojvodine.\nPremijerka je navela i da je prošle godine robna razmena između Srbije i Mađarske bila 1,7 milijardi evra, što je, kako je rekla, rast od 15 odsto u odnosu na 2017. godnu.\nVULIN I MINISTAR ODBRANE MAĐARSKE O VOJNOJ SARADNJI\nMinistri odbrane Srbije i Mađarske Aleksandara Vulin i Tibor Benko istakli su važnost daljeg unapređenja vojno-vojne saradnje.\nOni su posebno ukazali na značaj nastavka realizacije zajedničkih vežbi "Gvozdeni mačak" i "Komšije" koje se već tradicionalno održavaju.\nMinistri odbrane Srbije i Mađarske Aleksandara Vulin i Tibor Benko (levo) istakli su važnost daljeg unapređenja vojno-vojne saradnje-Foto: Ministarstvo odbrane Srbije\nMinistar Vulin je zahvalio Benku na značajnom učešću mađarskih vojnika u Kforu i pohvalio je njihovu osposobljenost i profesionalnost u toj međunarodnoj misiji na Kosovu-Foto: Ministarstvo odbrane Srbije\nSTEFANOVIĆ I PINTER O ZAJEDNIČKOJ BORBI MAĐARSKE I SRBIJE PROTIV KRIMINALA\nOdnosi Srbije i Mađarske na polju saradnje ministara policije harmonični su i zajedno radimo na polju migracija i suzbijanja kriminala, a državljani obe zemlje imaju koristi od toga, izjavio je danas ministar policije Mađarske Šandor Pinter.\nOn je, povodom gužvi na graničnim prelazima, rekao da je Evropska unija nedavno odobrila noviji sporazum o graničnoj kontroli.\nMinistar policije Mađarske Šandor Pinter (levo) posle sastanka sa ministrom unutrašnjih poslova Srbije, Nebojšom Stefanovićem-Foto: Tanjug/Jaroslav Pap\n- Oni granični prelazi koji nisu bili stalni, sada će biti. Formiraćemo radnu grupu koja će ustanoviti kako bismo mogli da ubrzamo putnički i teretni saobraćaj. Moram da napomenem da brzina ne sme ići na teret sigurnosti - rekao je Pinter.\nMinistar unutrašnjih poslova Srbije Nebojša Stefanović ponovio je da će dve zemlje raditi na tome da bude umanjena dužina čekanja na graničnim prelazima, pogotovo u letnjoj sezoni, ali da je bezbednost građana Srbije i Mađarske prioritet.\nS tim u vezi, on je pohvalio izuzetnu saradnju s mađarskom policijom u suzbijanju organizovanog kriminala.\n- Zajedničkim radom da obezbedimo maksimalnu bezbednost građana obe zemlje, a istovremeno sprečimo šverc bilo koje robe. Zahvalio bih donacijama mađarske policije policiji u Srbiji, jer je to pomoglo da Srbija još brže odgovara na ilegalne migracije i šverc robe - rekao je Stefanović.\nOn je naglasio da je saradnja policije dve zemlje poslednjih godinu dana u suzbijanju organizovanog kriminala bila na izuzetnom nivou, pogotovo u suzbijanju organizovanog kriminala.\nOdnosi Srbije i Mađarske nikad nisu bili bolji u bližoj istoriji, a u Evropskoj uniji Srbija nema većeg prijatelja od Mađarske, izjavio je danas ministar spoljnih poslova Srbije.\n- U EU nemamo većeg prijatelja od Mađarske, a moj kolega Peter Sijarto je najglasniji zagovornik evropskih integracija Srbije. Na sastancima evropskih ministara diplomatije on najodlučnije govori o EU integracijama Srbije - rekao je Dačić posle razgovora sa Sijartom, uoči sednice dveju vlada.\nOn je dodao da se prijateljstvo dve zemlje najbolje vidi po srdačnoati i ličnim vezama predsednika Srbije Aleksandra Vučića i mađarskog premijera Viktora Orbana.\nMinistar spoljnih poslova Ivica Dačić susreo se sa ministrom spoljnih poslova i spoljne trgovine Mađarske Peterom Sijartom-Foto: Tanjug/Jaroslav Pap\nDačić je najavio da će Srbija nastaviti saradnju s Mađarskom na svim poljima, političkom, ekonomskim, i dodao da je Mađarska u međuvremenu postala jedan od najvećih ekonomskih partnera Srbije.\n- Mađarska je šesti najveći spoljnotrgovinski partner Srbije, a spoljnotrgovinska razmena naše dve zemlje prošle godine je iznosila 1,7 milijardi evra - rekao je Dačić.\nOn je posebno naglasio da su tome doprineli izuzetni odnosi s mađarskom nacionalnom manjinom u Srbiji.\n- Veliki doprinos svemu tome daje skladan odnos s Ištvanom Pastorom, predsednikom Skupštine Vojvodine. Mi u Srbiji imamo nacionalne manjine kao mostove saradnje, a ne kao prepreke, i takve odnose ćemo nastaviti da razvijamo - zaključio je šef srpske diplomatije.\nVUČIĆ I ORBAN: ODNOSI SRBIJE I MAĐARSKE NA NAJVIŠEM NIVOU U ZAJEDNIČKOJ ISTORIJI\nPredsednik Srbije Aleksandar Vučić je na jučerašnjem sastanku sa Orbanom konstatovao da su odnosi Srbije i Mađarske na najvišem nivou u zajedničkoj istoriji, kao i to da su oni zasnovani na međusobnom razumevanju i poverenju, kao rezultatu višegodišnje saradnje.\nPremijer Mađarske Viktor Orban je jučeu Subotici imao sastanak sa predsednikom Srbije, Aleksandrom Vučićem-Printscreen/Tanjug\nIzrazili su iskrenu posvećenost bilateralnoj saradnji, kao i saradnji u pitanjima od važnosti za ceo region.\nPredsednik Vučić je zahvalio i za otvorenu i snažnu podršku Mađarske evrointegracijama Srbije, a razgovarali su i o mogućim novim mađarskim investicijama u Srbiji, kao i o konkretnim merama za realizaciju zajedničkih infrastrukturnih i energetskih projekata, posebno o izgradnji gasovoda "Turski tok".\nIvica Dačić uputio saučešće porodici Milošević: SPS je spremna da pruži pomoć u organizovanju sahrane Mire Marković\nIzvršno telo naprednjaka zaseda u utorak 16. aprila, potvrđeno Telegrafu\n15. april 2019 | 13:53\nResite vi prvo granicu da se ne ceka toliko ostalo je ok\n15. april 2019 | 12:21\nOrban je jedini pravi u EU\n15. april 2019 | 11:39\nSa Madjarskom nikad bolji odnosi što i ovaj susret i potpisani sporazumi potvrdjuju!


Upravljanje penzionim fondovima međunarodnih organizacija - Penzin\nPočetna Magazin Godine Ekonomija Upravljanje penzionim fondovima međunarodnih organizacija\nSituacija je počela da se menja zahvaljujući nezadovoljnim inasajderima, a sukob sindikalaca Ujedinjenih nacija i rukovodstva penzionog fonda ove organizacije oko toga da li će predložene promene prepustiti upravljanje sredstvima za aktuelne i buduće penzije bankarima i investicionim fondovima – prerastao je u međunarodni skandal.\nVrednost ukupne imovine 300 najvećih penzionih fondova u svetu prošle godine je uvećana za tri odsto, dostižući novi, rekordan nivo od preko 15.000 milijardi američkih dolara. Prema rezultatima istraživanja koje je sprovela konsultantska kuća Towers Watson, Severna Amerika je registrovala najveću ukupnu stopu rasta imovine penzionih fondova za poslednjih pet godina, i to od oko osam odsto. Slede Evropa sa rastom od preko sedam odsto i Azijsko-pacifički region sa rastom od oko četiri odsto.\nOno što spaja sva tri pomenuta regiona su „međunarodni penzioneri“, odnosno zaposleni u međunarodnim institucijama poput Svetske banke, koje svojim odlukama u značajnoj meri utiču ne samo na reforme penzionih sistema u državama širom sveta, već i na tržište privatnih penzionih fondova. S druge strane, veoma malo informacija je dostupno javnosti u vezi sa tim kako takve institucije upravljaju sopstvenim penzionim fondovima.\nPrema pravilima Svetske banke, svih 15.000 zaposlenih je obavezno da uplaćuje deo primanja u njen penzioni fond, koji trenutno isplaćuje penzije za oko 10.000 penzionera. Kako se upravlja tim novcem?\nPrema dostupnim podacima, Svetska banka je uložila oko 19 milijardi dolara u kompanije u duvanskom i rudarskom sektoru. Oko 40 odsto deoničarskog portfolija štednje je aktivno ili pasivno investirano u fondove kompanija koje zagađuju životnu sredinu. Primera radi, deo je uložen u indeks Russel 3000, koji između ostalog uključuje proizvođače uglja Peabody Coal i Arch Coal, kao i diva duvanske industrije Philip Morris. Osim toga, deo sredstava je uložen i u fondove povezane s Morgan Stanley-evim indeksom MSCI, koji obuhvata i naftnog giganta ExxonMobil.\nPomenuti podaci dospeli su u medije kada je deo zaposlenih u Svetskoj banci javno izrazio neslaganje sa ovakvom investicionom strategijom, založivši se za društveno odgovorne alternative koje bi, po iznetoj računici, takođe, mogle da obezbede planirani prinos od tri i po odsto godišnje.\nOsim toga, ovakva politika penzionog fonda je u direktnom sukobu sa proklamovanom misijom Svetske banke i principima poput onih da ova finansijska organizacija ne ulaže u proizvodnju duvana u zemljama u razvoju, a zabranila je i finansijsku pomoć za izgradnju termoelektrana, osim u najsiromašnijim zemljama koje nemaju druga rešenja.\nDetalji o portfoliju penzionog fonda za zaposlene u Svetskoj banci do sada nisu bili poznati javnosti, pa je ceo slučaj pokrenuo značajnije interesovanje za tu temu i u drugim međunarodnim organizacijama, a pitanje isplate penzija nekadašnjim radnicima Ujedinjenih nacija kulminiralo je prošle, 2016. godine u medijski skandal, nakon sukoba predstavnika sindikata zaposlenih u UN i sekretarijata te organizacije.\nNova pravila – novi direktor\nPrema dostupnim podacima, penzioni fond Ujedinjenih nacija (UNJSPF – United Nations Joint Staff Pension Fund) ,sa svojih 54 milijarde dolara, trenutno je među 70 najvećih u svetu. Ono što ga, međutim, izdvaja od većine velikih penzionih fondova jeste činjenica da u ovom trenutku ima više od 91 odsto novca potrebnog za isplatu svih budućih obaveza prema svojim članovima, dok je prosek kod privatnih penzijskih fondova oko 74 odsto.\nUN su oko 63 odsto tog novca uložile u akcije, a ostatak u obveznice i njima slične vrednosne papire, kao i u nekretnine, infrastrukturu, sirovine, plemenite metale i alternativne fondove. Fond je, inače, osnovan pre gotovo sedam decenija i specifičan je po tome što isplaćuje penzije u više od 190 zemalja sveta, u petnaestak različitih valuta, pa stoga ima prilično kompleksne procedure.\nPrema sadašnjoj organizaciji, dobar deo poslovanja fonda, uključujući zapošljavanja novih ljudi i procedure javnih nabavki, jeste pod kontrolom kancelarije generalnog sekretara UN-a, koja odlučuje i o najvažnijem pitanju – kako će se ulagati novac namenjen penzijama.\nSerđo Arvizo, bivši direktor za investicije u Meksičkom institutu za socijalno osiguranje, postavljen je na poziciju glavnog izvršnog direktora penzionog fonda UN početkom 2013. godine, a već naredne je započeo kampanju za proširenje svojih ovlašćenja, sa obrazloženjem da celokupna procedura poslovanja fonda mora da se modernizuje, postane efikasnija i prilagodljivija brzim promenama na tržištu.\nRičards ističe da je fond preživeo krizu iz 2008. godine bez problema upravo zato što se njime upravljalo konzervativno i izvan ruku Vol Strita. U prilog tome navodi brojke prema kojima je penzioni fond UN u proseku poslednjih desetak godina donosi godišnji prinos od oko četiri odsto, što je solidan rezultat na ulaganja i u rangu je s drugim sličnim fondovima. Rukovodstvo fonda, sa druge strane, ističe da je fond zabeležio gubitke od 3,4 milijarde dolara tokom 2014/2015. godine, ali odbacuje insinuacije kako promene imaju za cilj da se upravljanje prepusti drugima.\nU većini medijskih komentara povodom ovog sukoba preovlađuje stav da, iako je Arvizo verovatno u pravu kada tvrdi da se upravljanje fondom – koji je, kao i ostatak UN-a, uglavnom izgubljen u birokratskoj prošlosti – mora modernizovati, iskustvo s krizom iz 2008. godine, koja je najvećim delom prouzrokovana upotrebom modernih finansijskih instrumenata, ide u prilog stavu da se ne treba zaletati, posebno kada su u pitanju 54 milijarde dolara i mirna starost.\nBivši generalni sekretar UN, Kofi Anan, prema informacijama koje su mediji dobili od anonimnih izvora u UN, tražio je i dobio najveću penziju u istoriji ove organizacije – 250.000 američkih dolara godišnje i dodatnih milion dolara otpremnine, s obzirom da je proveo skoro četiri decenije na različitim dužnostima u Ujedinjenim nacijama.\nPoređenja radi, američki predsednici imaju penzije od 200.000 dolara godišnje, a svi dotadašnji generalni sekretari UN-a su imali godišnje penzije od 100.000 dolara. Negodovanja u javnosti zbog visine penzije koja je odobrena Kofiju Ananu, propratile su i kritike da su poslednje godine njegovog mandata kao generalnog sekretara obeleželi nesposobnost, korupcija, seksualni skandali i pronevere sredstava iz iračkog programa „Hrana za naftu“.\nIzvor: Bizis & Finansije\nTags:ekonomijapenzioni fondUjedinjene nacije UN


Objavljeno: 07:30, 10. Septembra 2014.\nBANJALUKA, Radovi na godišnjem remontu koji vrši gradska “Toplana” privode se kraju, te se uskoro očekuje početak punjenja sistema vodom.\n“Uskoro počinje punjenje sistema vodom, kada ćemo u ‘hladnoj probi’ provjeriti toplifikacioni sistem prije početka grijne sezone. Ukoliko budu uočeni kvarovi koje nismo mogli otklonili tokom ljeta, oni će biti završeni prije početka sezone”, saopštili su iz “Toplane”. Oni su dodali da zasad svi radovi teku po planu.\n“S obzirom na to da smo otklonili kvarove uočene u ranijim sezonama, a prioritet su bili radovi u centru grada, gdje smo promijenili dio cjevovoda koji nam je u prethodnim sezonama pravio najviše problema, sigurni smo da će grijanje biti još kvalitetnije nego ranijih godina. Tome u prilog ide i činjenica da se grade nove rejonske kotlovnice, kao i da su već sada puni rezervoari mazuta”, navode iz “Toplane” i dodaju da cijena grijanja zasad ostaje ista, kao i da nije mijenjana od januara 2011. godine.\n“Kažu da će s ovom podstanicom koja se gradi kvalitet grijanja biti bolji, mi se iskreno nadamo da je tako, ali stari problemi ostaju”, kazao je Đorđe Knežević, predsjednik Savjeta MZ Starčevica. On ističe da pod starim problemima podrazumijevaju dugogodišnje zahtjeve građana da im zbog, kako kažu, lošeg kvaliteta grijanja budu otpisani ili bar umanjeni za 50 odsto dugovi koje imaju prema “Toplani”.\n“Dosad smo sakupili 1.500 potpisa građana koji nisu zadovoljni kvalitetom grijanja prethodnih godina. Gradonačelnik nam je prošle godine obećao bonifikaciju, neke ulice su već dobile, ali većina nije, tako da od toga ne odustajemo”, navodi Knežević. On ističe da ispred svake zgrade na Starčevici možemo vidjeti složena drva, jer su građani prinuđeni da traže alternativne metode grijanja, te da to dovoljno govori o kvalitetu istog.\n“Cijena je stvarno previsoka, a znamo kakva je materijalna situacija stanovništva. Još jedan od problema je taj što se grijanje plaća tokom čitave godine, a ne samo tokom grijne sezone”, rekao je Mladen K., mještanin Nove varoši.


Benedi Đukanović - Blic Online\nOsumnjičeni za ubistvo Slaviše Krunića sutra se izjašnjava o pritvoru\nRočište na kojem će se Benedi Đukanović, koji je osumnjičen za ubistvo banjalučkog biznismena Slaviše Krunića, izjasniti o meri pritvora koji mu je ranije određen, biće održano sutra u Banjaluci, potvrdila je portparol Republičkog javnog tužilaštva Dragica Tojagić.\nUBICA SLAVIŠE KRUNIĆA U VELIKOM PROBLEMU Đukanovića nijedan advokat neće da brani\nBenedi Đukanović nalazi se u velikom problemu. Naime, osumnjičenog za mučko ubistvo banjalučkog biznismena Slaviše Krunića i njegovog telohranitelja Žarka Pavlovića, neće niko da brani od advokata.\nBenedi Đukanović, osumnjičeni za ubistvo Slaviše Krunića i Žarka Pavlovića smešten je u pritvorsku jedinicu Kazneno-popravnog zavoda Banjaluka.\nPrilikom pretresa kuće Benedija Đukanovića, koji je u bekstvu a dovodi se u vezu sa ubistvom Slaviše Krunića, pronađen je ključ vozila “opel korsa” koje je, kako se pretpostavlja, koristio jedan od napadača Željko Kovačević, koji je ubijen u toku likvidacije Krunića u Glamočanima, saznaje Srna.\nPOTRAGA ZA UČESNIKOM U UBISTVU BANJALUČKOG BIZNISMENA Interpol raspisao međunarodnu poternicu za Đukanovićem\nInterpol u Sarajevu raspisao je međunarodnu poternicu za Benedijem Đukanovićem, osumnjičenim za učešće u atentatu na vlasnika „Sektor Sekjuritija” Slavišu Krunića, njegovog pratioca Žarka Pavlovića i ranjavanje Gorana Ilića.\nBenedi Đukanović, 42-godišnji kriminalac iz Banjaluke za kojim je raspisana poternica zbog sumnje da je učestvovao u ubistvu banjalučkog biznismena Slaviše Krunića pre nekoliko dana, Kantonalni sud u Bihaću u martu je oslobodio optužbe za pljačku zlatare u Ključu 2013. godine.


Vlada: 1,2 miliona za medicinsku opremu za Klinički | Mladi Nikšića\nVlada: 1,2 miliona za medicinsku opremu za Klinički\nVlada je zadužila Ministarstvo finansija i socijalnog staranja da iz tekuće budžetske rezerve obezbijedi 1,2 miliona EUR za nabavku skenera i opreme za angio salu Kliničkog centra (KCCG). Iz Vlade su saopštili da je na današnjoj sjednici data saglasnost za obezbjeđivanje novca i pokretanje postupka nabavke medicinske opreme za potrebe KCCG.\n„Tim povodom, zaduženo je Ministarstvo finansija i socijalnog staranja da iz tekuće budžetske rezerve obezbijedi 1,2 miliona EUR za nabavku skenera Siemens CT16 i Angio sale, s tim da se plaćanja po ovoj nabavci planiraju u narednoj godini“, kaže se u saopštenju.\nIz Vlade su rekli da je svrha nabavke tih aparata unapređenje pružanja usluga u oblasti interventne radiologije i povećanje broja pregleda koji se obave na njima, u cilju obezbjeđivanja kvalitetne i redovne zdravstvene zaštite za građane.\nVlada je utvrdila Predlog izmjena i dopuna Zakona o oružju. Kako su naveli, osnovi cilj tog propisa je prenošenje direktive EU 2021/555 Evropskog parlamenta i vijeća o nadzoru nabavke i posjedovanja oružja, od 24. marta ove godine.\n„Predlogom se, prije svega, uređuje razvrstavanje oružja u kategorije i propisuje da oružje i njegovi glavni djelovi moraju biti označeni jedinstvenom oznakom čime će se obezbijediti bolja kontrola vlasnika oružja, kao i praćenje oružja i municije“, dodaje se u saopštenju.\nVlada je donijela kadrovski plan organa državne uprave i službi Vlade za ovu godinu. Navodi se da je postupak izrade kadrovskog plana za ovu godinu prvi put sproveden kroz modernizovanu centralnu kadrovsku evidenciju, koja će omogućiti kvalitetnije praćenje realizacije plana.\n„Na ovaj način će biti u svakom trenutku moguće izvještavanje o pokrenutim postupcima zapošljavanja, realizovanim postupcima zapošljavanja po zvanjima, nivoima, kategorijama i trajanju radnog odnosa, kao i postupcima koji nijesu realizovani u tekućoj kalendarskoj godini“, navodi se u saopštenju.\nCategories: DRUŠTVO, VIJESTI\nTags: kccg, Vlada CG


Spielwarenmesse dodeljuje novim proizvodima nagradu ToyAward 2014\nNagrada ToyAwards se dodeljuje iz četiri kategorije prema ciljnim grupama\nDodela nagrada održaće se 29.01.2014. godine na svečanosti povodom otvaranja sajma Spielwarenmesse\nSajam bez inovacija je kao leto bez sunca. To mišljenje dele i izlagači na sajmu Spielwarenmesse, koji godišnje predstave preko 70.000 noviteta među milion izloženih igračaka. Kako bi se ti poizvodi istakli, kompanija Spielwarenmesse eG dodeljuje nagradu ToyAward u četiri kategorije proizvoda prema uzrastu dece:\nBaby&Infant (0-2 godine)\nPreSchool (3-5 godina)\nSchoolKids (6-10 godina)\nTeenager&Family (preko 11 godina)\nProizvodi koji konkurišu za ovu nagradu moraju da ubede stručni žiri od 12 članova da su upravo oni zaslužili ovu cenjenu nagradu. Pedagozi, istraživači tržišta i svetski predstavnici trgovine igračaka ocenjuju igračke u pogledu originalnosti, bezbednosti, zabave, obrade i kvaliteta, razumljivosti koncepta proizvoda i potencijala za uspeh na tržištu, pre nego što nominuju po tri proizvoda iz svake kategorije. Dvanaest nominovanih proizvoda će se 23.01.2014. godine predstaviti javnosti na glavnoj konferenciji za novinare. Dobitnici nagrade ToyAward iz ove četiri kategorije biće objavljeni 29.01.2014. godine na svečanosti povodom otvaranja Sajma.\nOd oktobra izlagači mogu da prijave svoje inovativne proizvode za nagradu ToyAwards na internet strani www.toyaward.com.\n14.11.2013 – sd


Naime, zbog velikog broja zaraženih od korona virusa poslednjih dana, Severna Makedonija je odustala od ranije najavljenog otvaranja granica, te je tako srpskim turistima "blokiran" glavni putni koridor ka grčkom moru! A da stvari budu još lošije, srpski turisti putničkim automobilima i autobusima ne mogu do Grčke ni preko Albanije, pošto im je onemogućen ulazak u Crnu Goru (svi srpski ghrađani koji uđu u ovu zemlju moraju u karantin).\nFoto: Via Michellin / screenshot\nMnogi se nadaju da bi do 15. juna kada je predviđeno da krene tradicionalna, sezonska, "migracija Srba ka Grčkoj", situacija mogla da se promeni. Međutim, poslednje informacije iz Severne Makedonije i Crne Gore nisu ohrabrujuće.\nSeverna Makedonija je u poslednja 24 sata, kako prenosi list "Večer", registrovala 127 novozaraženih od korona virusa što je najveći broj od početka epidemije u ovoj zemlji. Zbog toga ne samo što se odustalo od otvaranja granica, nego je u velikom delu ove zemlje uveden i policijski čas!\nUkoliko ne dođe do veleobrta narednih dana, teško je verovati da će se epidemiološka situacija normalizovati u narednih desetak dana, tim pre što su makedonski zvaničnici istakli da "otvaranje granica dovodi do opasnosti od pojave importovanih slučajeva". Bez obzira što bi najveći broj stranaca koji bi došao u Severnu Makedoniju bio samo u tranzitu, odnosno proputovanju ka Grčkoj.\nNa drugoj strani Crna Gora ne namerava da pusti srpske turiste dok naša zemlja ne bude imala manje od 25 zaraženih na 100.000 stanovnika. Prema poslednjim podacima Ministarstva zdravlja, u Srbiji trenutno ima 4.661 pacijent oboleo od korone, mada je samo njih 470 hospitalizovano, dok se preostali nalaze u kućnoj izolaciji dok im i drugi test na koronu ne bude negativan.\nDa bi Srbija ispunila uslove "crnogorske matematike", odnosno da bi imala manje od 25 zaraženih na 100.000 stanovnika, neophodno je da ima manje od 1.750 obolelih, a trenutno je daleko od ovog rezultata. Statistika kaže da Srbija trenutno ima 66,7 zaraženih lica na 100.000 građana.\nS obzirom da je poslednjih dana došlo do blagog povećanog broja otkrivenih slučajeva, teško je verovati da će uslov biti ispunjen narednih dana.\nDakle, definitivno bi svi koji planiraju da krenu kolima ka Grčkoj, barem tokom juna, morali da imaju pripremljen "Plan B" koji trenutno glasi - Bugarska.\nRealno, varijanta kroz Severnu Makedoniju je kraća i lakša, ali kad nema druge, i Bugarska je dobra.


Više od 200 ljudi koji su bili sa Trampom u Nju Džerziju pod nadzorom – RTV SUNCE Arandjelovac\nHome » Svet » Više od 200 ljudi koji su bili sa Trampom u Nju Džerziju pod nadzorom\nin Svet 05/10/2020\nZvaničnici države Nju Džerzi kontaktirali su više od 200 ljudi koji su bili u golf klubu Bedminister, na večeri na kojoj se sakupljao novac za Trampovu kampanju, pošto je otkriveno da je američki predsednik pozitivan na koronavirus.\nTaj događaj održan je u četvrtak popodne, a Tramp je objavio u petak uveče da ima kovid.\nOd pristunih je traženo da prate situaciju, a od onih koji su bili u bliskom kontaktu sa predsednikom je traženo da se izoluju u narednih 14 dana. Preporučili su da se testovi obave kada prođe sedam dana od tog događaja kako bi se izbegli laži negativni testovi.\n„Bela kuća je vlastima Nju Džerzija dala spisak od najmanje 206 pojedinaca koji su bili prisutni“, saopštio je sekretarijat za zdravstvo Nju Džerzija.\nIstovremeno, nadležni u okrugu Somerset su u kontaktu sa onima koji su radili na toj večeri, a prate se i njihovi kontakti.\nPortparol Bele kuće Džad Dir saopštio je da je praćenje kontakata kada je reč o predsednikovom putovanju u Bedminister i da Tramp nije imao kontakt sa osobljem ili gostima koji bi se mogao okarakterisati kao „blizak“.\nOsoblje Bele kuće koje za koje se smatra da je bilo u bliskom kontaktu sa predsednikom je identifikovano i preporučena im je samoizolacija, rekao je Dir.\nPrethodna: Kreativnost Dejvisa i efikasnost Batlera\nSledeća: U Srbiji 59 novozaraženih, preminula jedna osoba


Vasić: Mladi su najveći resurs jednog društva – SDP Srbije\nVasić: Mladi su najveći resurs jednog društva\n2020. godine Pokrajinski sekretarijat za omladinu i sport sproveo je niz aktivnosti u okviru javnih konkursa, a jedna od značajnih tema bila je i negovanje kulture volontiranja, zaštita prava volontiranja, organizovanje i podrška volonterskih programa i prepoznavanje značaja volonterskog doprinosa razvoju zajednice.\nКao član Saveta za mlade Dejana Vasić, aktivni je učesnik u svim segmentima Saveta, a učesnik je i u izradi Zakona za mlade i Zakona o volontiranju. U Pokrajinskom sekretarijatu za sport i omladinu, Dejana obavlja funkciju pomoćnika pokrajinskog sekretara za sport i omladinu, zadužena za sektor omladine kao koordinator radne grupe za izradu Akcionog plana za mlade koji se nastavlja na Nacionalnu strategiju za mlade i Zakon za mlade.\n-Mladi su najveći resurs jednog društva, oni moraju biti zaštićeni, podržani i usmereni ka pravim životnim vrednostima.\nКao društvena zajednica, mi, moramo omogućiti mladima da se unaprede u svim segmentima svog života, a to možemo postići kroz afirmaciju u okviru Omladinske politike koja podrazumeva obrazovanje, zdravlje, mogućnost zapošljavanja, zabave, kroz socijalne odnose i životnu sredinu.\nGlas mladih mora da se čuje i to nam mora biti smernica u daljim aktivnostima za njih i u njihovu korist.\nU uslovima koji nam, iz određenih epidemioloških razloga, nisu naklonjeni, važno je podstaći mlade da ne izgube entuzijazam, da se posvete nauci i učenju, zdravom životu i da unaprede sve svoje potencijale kako bi očuvali svoje mentalne kapacitete i spremno dočekali sve ono što nam donosi sutra – poručuje Dejana Vasić, pomoćnica pokrajinskog sekretara za sport i omladinu, član Saveta za mlade AP Vojvodina i član Pokrajinskog odbora SDP Srbije.


Vesti online / Vesti / Svet / Počele vojne vežbe Rusije i Kine: Novi raspored snaga na Pacifiku\nŠestodnevne vojne vežbe Rusije i Kine pod nazivom "Bezbednost vazdušnog prostora 2017" započele su danas u Pekingu.\nMinistarstvo odbrane Kine saopštilo je da će to pojačati vojnu saradnju dve zemlje i obezbediti strateški raspored snaga u pojasu Pacifika, prenosi Tass.\nGlavni cilj vežbi je razrađivanje zajedničkog planiranja borbenih operacija u smislu organizovanja protivvazdušne odbrane, međusobne podrške, kao i odgovor na lansiranja balističkih raketa koje preleću nebom iznad Rusije i Kine.\nPrve zajedničke vojne vežbe "Bezbednost vazdušnog prostora 2016" održane su u maju prošle godine.\nSVET Dojče vele: Rusi se igraju velikog rata, a Kina...(VIDEO)\nSVET Pentagon u panici: Kinezi nišane američku vojnu bazu


VRŠAC – Inicijativu Saveta za zdravstvo Skupštine opštine Vršac, na čijem je čelu odbornik Lige socijaldemokrata Vojvodine dr Srđan Putnik, da Opšta bolnica Vršac postane filijala tog dela južnog Banata, podržale su sve odborničke grupe lokalne skupštine. Nakon usvajanja inicijative, Savet za zdravstvo prosledio je odluku zajedno sa zahtevom resornom ministarstvu.\nNakon što je za direktora bolnice izabran dr Zoran Ilić, kao nestranačka ličnost, bolja je organizacija i podignut je kvalitet rada, istakao je Putnik. Prema njegovim rečima, renoviran je i uređen celokupni krug bolnice, a rezultat svega toga bilo je i dobijanje akreditacije na tri godine. Time je Liga dokazala da stranački orijentisani ljudi ne moraju uvek biti na direktorskim mestima da bi se poboljšao rad, već da je struka ta koja treba da stane ispred svega.\n– Bolnica je ispunila to da postane zdravstvena filijala i da, konačno, postane zdravstveni centar jugoistočnog Banata, čime bi se umnogome omugućilo lakše i kvalitetnije lečenje svim pacijentima iz Vršca, Bele Crkve, Plandišta i Alibunara – naglasio je dr Srđan Putnik.


Otvaranje izložbe „Umetnci za umetnike“ u UK „Stari grad“ – Čupava Keleraba\nUK Stari grad i ArtLink umetnička asocijacija Vas pozivaju u ponedeljak, 2. novembra u 19h na otvaranje izložbe “Umetnici za umetnike”.\nNa otvaranju izložbe, u ponedeljak, 2. novembra 2020, u 19 časova, će\nbiti održan koncert muzike srpskih kompozitora Ivane Stefanović, MIlana\nMihailovića, Tanje Milošević i Dejana Despića. Na koncertu će nastupiti\nArtLink gudački kvartert, Dunja Kalamir, violina, Stana Krstajić,\nflauta i Milena Stanišić, harfa.\nSlikari koji će biti predstavljeni na izložbi od 2. do 12. novembra,\nsvakog dana od 17 do 19 časova, će predstavljati svoj rad na tribini\n„Susret sa umetnikom“. Izlažu:\nMolimo Vas da potvrdite prisustvo na otvaranju izložbe, kao i posetu izložbi od 2. do 12. novembra. Broj mesta je ograničen u skladu sa ograničenjima usled pandemije. Kupovinom slike postajete donador novog fonda UMETNICI ZA UMETNIKE koji je namanjen podršci mladih talenata.\nIzvor: ArtLink i UK „Stari grad“\nFilm, umetnost i pozorište, MuzikaArtLink, izložba, najava, Susret sa umetnikom, UK Stari Grad, Umetnici za umetnike, vesti


Evo kako se proizvodi električni Volkswagen ID.3 - BIGportal.ba\n3 Oktobra, 2019 3 Oktobra, 2019 027\nDva zanimljiva video zapisa dolaze nam iz Volkswagenove fabrike u Zwickau gde se sastavlja najiščekivaniji evropski električni automobil\nVolkswagen ID.3 je predstavljen javnosti pre nešto više od tri nedelje, a od ranije je poznato da nemački koncern od ovog modela ima velika očekivanja. On bi trebalo da nastavi da nosi titulu “narodnog automobila” kao što su to ranije činili legendarna Buba i, u novije vreme, Golf. Međutim, ID.3 pred sobom ima nimalo lak zadatak – doneti u mainstream električni pogon, i to po svima prihvatljivim cenama.\nPrema najavama VW ID.3 bi trebalo da košta, u osnovnoj verziji, manje od 30.000 evra, a na tržištu će se naći početkom sledeće godine. Iz Volkswagena već sada podižu “hype” oko ovog, po mnogočemu za njih presudnog, automobila, pa tako stižu i dva video zapisa iz njegove proizvodnje.\nU njima se može ukratko videti proces nastanka modela ID.3, od koncepta do proizvodne verzije, ali i zanimljivi kadrovi s proizvodne trake u nemačkom gradu Zwickau gde se električni ID.3 već sastavlja.\nProizvodnja je, očekivano, delimično automatizovana, dok određene zadatke i dalje odrađuju ljudi – pa se po tome ne razlikuje značajno od procesa sastavljanja klasičnih automobila.\nIzvor:Autonet.hr / YouTube\nPucnjave u Njemačkoj: Jedan Srbin ubijen, drugi ranjen


alkohol - Srećica\nČlanak oznacen sa ‘alkohol’\nGoli na minus 15 /video/\nPolicija je saopštila da su četvorica muškaraca goli pozirali u glavnom gradu Letonije, Rigi pod dejstvom alkohola.\nVideo snimak pijanih šaljivdžija postavljen\nOskarovka kaže da voli alkoholna pića, ali da se ipak tokom priprema za ulogu kantri pevačice alkoholičarke,.\nZa pomoć obratila Robertu Dauniju Džunioru.\nFudbaleri Srbije uslikani pred meč sa Nemcima kako piju alkohol i puše!\nReprezentativci Srbije uslikani su kako pred meč sa Nemcima piju pivo i puše ucigarete! Ruski sajt „lifesport“\nBesna Angelina Jolie zapretila je Brad Pittu da će se ga ostaviti ukoliko glumac ne reši svoj problem ovisnosti o alkoholu i drogama\nNajlepši zvezdani par ne prestaje puniti stupce tabloida.\nAko ne luduje Angie tada Brad ima ispade.


Penzionerima odloženo plaćanje računa - Penzin\nAna Brnabić, premijerka Republike Srbije, rekla je da će starijim građanima biti prolongirano plaćanje računa. Razlog za ovu odluku jeste uvođenja vanrednog stanja zbog sprečavanja širenja koronavirusa (COVID-19).\nPrema rečima premijerke, plaćanje računa za februar, mart i april za penzionere biće odloženo na tri meseca.\nTe račune, rekla je Ana Brnabić, penzioneri će platiti kasnije bez ikakve kamate.\nDodala je da se radi i na tome da se penzionerima omogući da podižu penzije bez odlazaka u banku ili poštu.\nPodsećamo da je otvoren i E-šalter Fonda PIO tokom vanrednog stanja\nTags:Ana BrnabićCOVID-19korona viruskoronaviruspenzioneriračuni


Novi sukobi: Policija vodenim topovima na demonstrante u Hamburgu\nBeta 7. jula 2017. 10:40\nPolicija je revidirala na više bilans noćašnjih okršaja s demonstrantima u tom gradu, i navela da je bilo 111 povredjenih policajaca, dvadesetdevet osoba je privedeno, a 15 zadržano u pritvoru, prenosi nemačka agencija DPA.\nTakodje su javili da su jutros upotrebili vodene topove da rasture blokadu demonstranata kod jezera malo udaljenog od sajma gde danas počinje samit, prenosi AP. Kako je navedeno, više puta je upozorena grupa demonstranata da raščisti put pre nego što su intervenisali.\nTelevizija NTV pokazala je pored izgorelih vozila i polomljene izloge radnji i lokalni sud od sinoćnjih okršaja.Juče su protiv nasilnih demonstranata više puta upotrebljeni vodeni topovi, biber sprej i pendreci.\nDvodnevni sastanak G20 počine danas, a glavne teme na dnevnom redu su terorizam, globalna trgovina i klimatske promene. Domaćin, nemačka kancelarka Angela Merkel rekla je da se nada da će se naći kompormisi i odgovori na niz pitanja.\nNa margini samita očekuje se i susret američkog predsednika Donalda Trampa i njegovog ruskog kolege Vladimira Putina.


Pale: Završna manifestacija "Dana knjige" 24. maja - FILTER\nI ove školske godine, Aktiv profesora srpskog jezika i književnosti organizovao je jednomjesečno zanimljivo druženje s knjigom, koje je počelo na Svjetski dan knjige i autorskih prava a završava se na Svetog Ćirila i Metodija.\nZa ovogodišnje „Dane knjige“ osmišljene su razne aktivnosti – razgovor o guslama i epskim narodnim pjesmama, predstavanje srpskih srednjovjekovnih manastira, prezentacija i razgovor o srednjovjekovnoj književnosti i njenom značaju u srpskoj kulturi, prezentacija i razgovor o ogromnoj i mnogostranoj kulturnoj djelatnosti Vuka Stefanovića Karadžića, prezentacija o Jasenovcu i razgovor o pjesmi Bore Kapetanovića.\nDio ovogodišnjeg programa je i predstavljanje lika i djela Svetog vladike Nikolaja Velimirovića, kao i prezentacije Značaj rada Ćirila i Metodija, Miroslavljevo jevanđelje i ostali važni spomenici srpske pismenosti i kulture, te druženje sa osnovcima na manifestaciji “Čitalići”. Pisala su se pisma za voljene osobe, a raspisan je literarni konkurs na temu “Čitaj, čovječe, da ne budeš goveče”.\nPozivaju se svi mališani iz vrtića, učenici osnovnih škola, vaspitači, nastavnici, i građani Pala da se pridruže na završnoj manifestaciji “Dana knjige” 24. maja na šetalištu od 11.30 časova.\nZavršne aktivnosti održaće se 24. maja na dan Svetog Ćirila i Metodija, kada će u prostorijama škole učenici održati prezentaciju o životu i radu Svetog Ćirila i Metodija, a zatim krenuti u šetnju do fontane gdje će biti postavljen štand gdje se može darovati knjiga za biblioteku.\nTags: "Dani knjige" Pale\nPrethodna Šta u hotelu “Nebojša” kažu o higijeni, virusu i inspekciji?\nSledeća Godišnjica ubistva Zorice Divčić: Za zločine nad srpskom djecom još niko nije odgovarao


BiH neće dobiti status kandidata do kraja godine?\n8. april/travanj, 2019.\nEvropski komesar za proširenje Johannes Hahn\nEvropski komesar za proširenje Johannes Hahn dao je do znanja vlastima BiH da ne mogu očekivati dobijanje statusa kandidata ove godine, saznaje Radio Slobodna Evropa. Ovo saznanje proizlazi iz pisma koje je Hahn poslao predsedavajućem spoljnopolitčkog komiteta Evropskog Parlamenta Davidu McAllisteru, u kojem ga obaveštava o nedavnoj zvaničnoj poseti Sarajevu\n“Upozorio sam lidere BiH protiv nerealnih očekivanja ove godine. Naglasio sam da ne postoji automatizam između mišljenja i statusa kandidata, i jasno sam stavio do znanja da se reforme moraju dogoditi pre nego što se razmotre dalji koraci u Evropskim integracijama”, podvukao je Hahn u pismu u kojem RSE ima uvid.\nPrema navodima u ovom pismu, komesar Hahn je upozorio, da članice EU imaju potrebu da vide da su lideri BiH “ozibljni I kredibilni” kada je u pitanju usvajanje i implementacija reformi, naročito onih koje se tiču migracije I imenovanja kontakta za Europol.\n“Ja sam takođe podvukao da je Evropska komisija kao i cela Evropska unija posvećena da pomogne naporima BiH, međutim da su isključivo izabrani bosanskohercegovački lideri oni koji mogu ispuniti očeivanja građana”, naveo je Hahn u pismu.\nEvropski komar je u ovom pismu naglasio da se sastao sa predstavnicima institucija i civilnog društva, u cilju pripreme mišljenja EK o spremnosti Bosne i Hercegovine da postane zemlja kandidat za punopravno člnatsvo u EU.\nKako stoji u pismu, one je sve sagovornike informisao da će mišljenje predstavljati sveobuhvatnu mapu puta oko toga šta se očekuje od BiH da bi dalje napredovala ka Evropskoj uniji.


Počinje primena antikorupcijskog zakona – Balkanekspresrb.rs\nPočinje primena antikorupcijskog zakona\nPovodom početka primene novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije ministarka pravde Nela Kuburović obišla je Posebno odeljenje za suzbijanje korupcije Višeg javnog tužilaštva u Beogradu koje je formirano u skladu sa novim zakonskim rešenjima.\nKuburović je rekla da očekuje da će nova zakonska rešenja, koji uvodi novu organizaciju u sudove i tužilaštva doprineti naprednijem radu tih organa i efikasnijem procesuiranju koruptivnih krivičnih dela. „Novim Zakonom proširena je nadležnost Tužilaštva za organizovani kriminal, uvedena su četiri regionalna centra za suzbijanje korupcije u Beogradu, Novom Sadu, Nišu i Kraljevu, koji će postupati u procesuiranju koruptivnih dela, a tužioci koji će se baviti ovim krivičnim delima imaće nova ovlašćenja“, istakla je Kuburovićeva.\nMinistarka je podsetila da se to pre svega odnosi na mogućnost multidisciplinarne saradnje sa drugim državnim organima preko službenika za vezu koji će biti određeni u organima poput Uprave carina, Uprave za sprečavanje pranja novca, Katastra, Agencije za privredne registre, Narodne banke Srbije i drugim.\nMinistarka pravde je naglasila da najveću novinu predstavlja mogućnost formiranja “udarnih grupa” koje će postupati u složenim predmetima koji zahtevaju multidisciplinarni pristup, a da postoji mogućnost i stvaranja „ad hok“ udarnih grupa koje će se baviti određenom tematikom, poput zloupotreba u javnim nabavkama.\nKuburovićeva je podsetila da novi Zakon omogućava i zapošljavanje finansijskih forenzičara, koji će svojim znanjem iz te oblasti pomagati u razotkrivanju finansijskog kriminala.\nRukovodilac Posebnog odeljenja za suzbijanje korupcije Višeg javnog tužilaštva Brankica Marić istakla je da je u proteklom periodu preduzeto niz mera i radnji kako bi to tužilaštvo spremno dočekalo primenu novih antikoruptivnih mera, a tiču se pre svega unutrašnje sistematizacije. Ona je dodala da su nosioci javnotužilačkih funkcija, saradnici i ostalo osoblje u tom odeljenju prošli niz obuka, a da je planirano dalje usavršavanje.\n„Kao zamenik tužioca, ali i kao građanin, očekujem da će tužilaštvo uz obuke i korišćenje kapaciteta koji su predviđeni ovim zakonom, postići najbolji efekat primene ovog zakona“, istakla je na kraju Marić.(Press MP)♦\nTagsKorupcija Nela Kuburović\nVučić sa Kolindom i predsedničke trojke BiH u Mostaru 6/7 marta


Pokrenut projekat za unapređenje upravljanja EE otpadom\nMinistarstvo zaštite životne sredine je potpisalo sporazum o saradnji sa NALED-om, Deutsche Gesellschaft für Internationale Zusammenarbeit (GIZ) i kompanijama Gorenje i Coca-Cola HBC na zajedničkoj realizaciji projekta “Ka boljem upravljanju električnim i elektronskim otpadom u Srbiji”.\nPrema rečima Stanke Pejanović, generalne direktorke kompanije Gorenje u Srbiji, koja godišnje plati eko takse u vrednosti oko 3 miliona evra i nosi se sa nelojalnom kokurencijom, koja ne plaća ovaj namet, projekat je pokrenut sa ciljem da se uspostave fer uslovi na tržištu i da država obezbedi sveobuhvatnu naplatu naknade. Pejanović je objasnila da je cilj da se unapredi jedinstveni elektronski registar proizvođača i uvoznika i kroz izmenu procedura poboljša sistem naplate naknade, kao i proces sakupljanja otpada u lokalnim samoupravama, navodi se u saopštenju NALED-a.\nU Srbiji posluje više od 11.000 proizvođača i uvoznika proizvoda koji nakon upotrebe postaju posebni tokovi otpada, kao što su kućni uređaji i IT oprema, ali je tek 49% podnelo nadležnim institucijama godišnji izveštaj o količinama stavljenim u promet tokom 2017., pri čemu ovi izveštaji predstavljaju osnovu za određivanje i naplatu naknade.\nFirme koje ne plaćaju naknadu predstavljaju nelojalnu konkurenciju odgovornoj privredi jer naknada u konačnoj ceni proizvoda učestvuje i više od 10%, saopštio je NALED.\nPredviđeno unapređenje softvera i uvezivanje institucija\nSredstva za realizaciju projekta “Ka boljem upravljanju električnim i elektronskim otpadom” obezbedili su GIZ i kompanije Gorenje i Coca-Cola. Predviđeno je unapređenje softvera za evidenciju obveznika i naplatu naknade, uvezivanje resornih institucija – Ministarstva zaštite životne sredine, Agencije za zaštitu životne sredine (SEPA), Uprave carina i inspekcija, kao i jačanje svesti o značaju sakupljanja i reciklaži elektronskog i električnog otpada.\nČlanovi NALED-a su takođe ukazali su na potrebu izmene naknade za unapređenje životne sredine, u procesu donošenja zakona o naknadama za upotrebu javnih dobara. S obzirom na to da osnovicu za obračun visine naknade predstavlja površina nekretnine ili prihod, a ne emisija zagađenja, NALED smatra da je reč o nametu parafiskalnog karaktera.\nTagovi: ekološka taksa, električni i elektronski otpad, GIZ, SEPA\nPočetna » Vesti » Otpad » Pokrenut projekat za unapređenje upravljanja EE otpadom


Suzana Vasiljević: Predsednik koristi avion kada to odobri Vlada - Politika - Dnevni list Danas\nPočetna » Politika » Suzana Vasiljević: Predsednik koristi avion kada to odobri Vlada\nSavetnica za medije predsednika Srbije demantuje za Danas tvrdnje Vuka Jeremića o spornoj nabavci i korišćenju državne letelice\nMarija Stojanović - Lidija Valtner17.11.2018. 12:40\n…“komentariše isto onako kako i njegove tvrdnje da smo angažovali Trampovog savetnika, da smo sa Sorošem sedeli u restoranu u Njujorku, da Angela Merkel neće primiti predsednika“.\nVasiljević ističe da je: „Vlada Srbije vlasnik aviona, i kao takav na raspolaganju je ministrima i predsedniku države, kada dobije odobrenje Vlade, to jest kada avion nije zauzet.“\nJeremić, koji je u petak bio u Čikagu, za Danas kaže da je javnosti prošlog meseca saopšteno da je Vlada Srbije kupila avion za potrebe državnih organa i da ga koristi avio-služba Vlade.\n– Međutim, istina je da je avion kupila BIA kako bi se izbegao tender za nabavku, da avion koristi gotovo isključivo Vučić, kao i da umesto pilota i kabinskog osoblja avio-službe Vlade Srbije leti posada kompanije Air Pink. Pitam se šta je to bilo potrebno da se sakrije od javnosti, pa je nabavka ovog aviona („embraer 135BJ legacy 600“ serijski broj 14501006) postala poverljiva nabavka za potrebe BIA bez tendera? Koliko je taj avion koštao poreske obveznike, preko kog posrednika je išla ta transakcija, kolika je bila posrednička provizija, zašto privatna posada leti na avionu u vlasništvu BIA, i kuda to leti Aleksandar Vučić da niko ne sme da sazna, pa ni avio-služba Vlade Srbije – postavio je pitanja Jeremić.\nU Bezbednosno-informativnoj agenciji u petak nismo dobili odgovor na tvrdnje Jeremića da je avion nabavljen za potrebe BIA, „bez tendera“.\nVuk Jeremić napisao je na društvenim mrežama da je bivši premijer Makedonije Nikola Gruevski osuđen zbog kupovine blindiranog automobila bez tendera. I dodao da će se jedna od zatvorskih kazni Aleksandra Vučića odnositi „na službeni avion koji koristi praktično samo on, kupljen preko BIA kako bi se izbegao tender za nabavku, i kojim umesto državne, upravlja posada iz Air Pink“. U sledećem tvitu Jeremić piše: „Šta je moralo da se sakrije, pa je nabavka ovog aviona („embraer 135BJ legacy 600″, serijski broj 14501006) postala poverljiva nabavka za potrebe BIA bez tendera? Koliko je koštalo, da li je bilo provizije i zašto privatna posada upravlja državnim avionom kada leti Aleksandar Vučić?“\nPortal Sputnjik na srpskom jeziku preneo je pre dva meseca da je „država Srbija nabavila poslovni avion embrajer legasi 600 za Avio-službu Vlade Srbije“, ističući da je to „novi član flote avio-službe Vlade Srbije“ – pored „falkona 50“ i „lir džeta 31A“. „Prema holandskom specijalizovanom sajtu „Skrambl“, avion je proizveden 2007. godine i u pitanju je serijski broj 14501006, koji je većinu svoje službe proveo u Brazilu. Internet baza „Plejnsporters“ već je ažurirana sa Srbijom kao novim korisnikom letelice“, objavio je Sputnjik početkom septembra.\nAvion „falkon 50“, za koji je Sputnjik naveo da je nedavno bio na redovnom održavanju u Americi i „vek upotrebe će mu biti produžen za šest godina“, često je u poslednjih nekoliko godina pominjan zbog kvarova. Najpoznatiji „slučaj“ sa tom letelicom desio se u aprilu 2015, kada su tadašnji predsednik Srbije Tomislav Nikolić i njegovi saradnici zbog kvara na motoru prilikom leta za Vatikan bili prinuđeni da se „sa pola puta“ vrate u Beograd. Kako je objavio RTS, motor na avionu je „prestao da radi iznad Jadranskog mora, letelica koja se nalazila na visini od 10.000 metara propadala je skoro dva kilometra, ali je zahvaljujući iskusnom pilotu izbegnuta nesreća“. Nikolić je tada, podsetimo, trebalo da se susretne u Vatikanu sa papom Franjom.\nPrema ranijim informacijama RTS-a, „falkon 50“ proizveden je 1981. i „reč je o francuskom tromotornom poslovnom mlaznjaku srednje veličine, koji se proizvodio do 2008. godine“, dok je „lir džet 31A“ proizveden 1991. godine. „Falkon“ je prevozio svojevremeno i bivše predsednike SRJ, Dobricu Ćosića i Slobodana Miloševića. Zbog kvara na „falkonu 50“ u decembru 2012. tadašnji premijer Ivica Dačić nije na vreme poleteo sa aerodroma „Nikola Tesla“ na Kipar, a kvar je ustanovljen „tek kad su premijer i delegacija ušli u avion, pa se čekala nabavka novog dela“. Zbog kvara na tom avionu „zamalo je odložen“ i put u Beč Dačića, u svojstvu šefa srpske diplomatije, u avgustu ove godine.\nOtkazivanja poseta i kašnjenja\nU jesen 2012. zbog kvara na Vladinom „falkonu“ tadašnji prvi potpredsednik Vlade Aleksandar Vučić vratio se iz Ujedinjenih Arapskih Emirata u Srbiju avionom šeika Muhameda bin Zajeda el Nahjana. Bivši premijer Mirko Cvetković nekoliko meseci ranije zbog kvara na istoj letelici nije otišao na ministarski sastanak u Brisel. Problem na vladinom avionu dogodio se i decembra 2010, kada je Cvetković poleteo u službenu posetu Bugarskoj, da bi se vratio nakon što je pilot detektovao „nedozvoljene potrese na letelici“, a u martu 2011. tadašnji šef srpske diplomatije Vuk Jeremić kasnio je u povratku iz Pariza više od tri sata, jer je pilot na pisti uočio kvar koji su mehaničari potom otklonili.\nAleksandar VučićSuzana VasiljevićVuk JeremićBeograd\n15 reagovanja na “Suzana Vasiljević: Predsednik koristi avion kada to odobri Vlada”\n17. novembra 2018. u 12.53\nMene zanima kada će iz Rusije stići pre par godina kupljeni borbeni avioni? Možda bi Sputnik mogao i to da nam kaže?\n17. novembra 2018. u 16.23\nKad dođe Putin. 14 januara.\n17. novembra 2018. u 12.57\nJeremić i njegove maštarije.\n17. novembra 2018. u 16.32\nzar zaista ozbiljno shvatate urnebesnu izjavu savetnice za štampu, po kojoj vučić svaki put mora da pita a. brnabić i one fikuse ministarske, da li može da koristi avion?! ili se i vi sprdate sa očiglednim bezobrazlukom…\n17. novembra 2018. u 13.41\nHa ha ha ha, što ovi iz SNS-a pričaju žešće viceve, Vučić pita vladu da li sme da koristi avion, ha ha. Pa, on ne poštuje ni ustav države čiji je predsednik. Neovlašćeno preuzimanje potpune vlasti u državi je, u Srbiji, protiv ustavno a ustav je (za one koji to ne znaju) najviši pravni akt.\n17. novembra 2018. u 16.20\nPero, Vučić sigurno nije Harison Ford pa da ima privatan avion, to je državni avion i on sigurno traži odobrenja.


Rajan: Putin ne može u Kongres - Svet - Dnevni list Danas\nPočetna » Svet » Rajan: Putin ne može u Kongres\nRajan: Putin ne može u Kongres\nPredsednik Predstavničkog doma američkog Kongresa Pol Rajan izjavio je danas da neće pozvati predsednika Rusije Vladimira Putina da se obrati Kongresu kada dođe u posetu Vašingtonu, jer je to „rezervisano za saveznike“, prenosi AP.\n1Piše: FoNet 24. jula 2018. 19.07\nAmerički predsednik Donald Tramp pozvao je Putina u posetu Beloj kući na jesen, kao nastavak susreta iz Helsinkija prošle nedelje.\nObraćanje na zajedničkoj sednici oba doma Kongresa je čast koja se ukazuje visoko profilisanim svetskim liderima koji dolaze u Vašington i tu čast je ovog proleća imao francuski predsednik Emanuel Makron.\nKada je reč o Putinu, Rajan je rekao da to sigurno neće biti slučaj sa njim, jer je ta prilika rezervisana za saveznike\npol rajan, vladimir putinVašington\ndragan dragan kaže:\n25. jula 2018. u 03.43\nA zašto g Putin ne bi imao priliku da se obrati Kongresu SAD ? Takodje , smatram , da bi samo doprinelo napredku civilizacije , da se g Tramp , pozove u Dumu , Ruske Federacije . Uopšte ne sumnjam , da bi g Putin , i g Tramp , direktnim susretom , birokratije , veoma doprineli , miru , na globalnom planu . …….. Na svakoj strani imaju usijane glave da pritisnu dugmence ….. KOJE BRIŠE LJUDE SA PLANETE ZEMLJE . Dozovimo se u pamet , ili u strah dragi čitaoci .


Sutra počinju "Majske muzičke svečanosti"\nU Bijeljini će sutra početi 17. horski festival "Majske muzičke svečanosti" koji će ove godine okupiti 30 horova iz Republike Srpske, BiH, Turske, Srbije, Slovenije, Hrvatske.\nFestival će biti održan u sedam takmičarskih kategorija - mješoviti horovi, mješoviti kamerni horovi, crkveni horovi, muški horovi, ženski horovi, dječiji horovi i folklor.\nU okviru Festivala biće održano i takmičenje solo pjevača, kao i koncert prijateljstva gostujućih horova iz inostranstva, a očekuje se dolazak više od 1.000 horskih pjevača.\nIzvršni organizator Festivala je Srpsko-pjevačko društvo "Srbadija".\nFestival počinje sutra u 20.00 časova svečanim koncertom u Centru za kulturu "Semberija", na kojem će učestvovati Dječiji i mješoviti hor SCPD "Srbadija", pod dirigentskom palicom Desanke Trakilović i Jelene Milićević Trakilović.\nViše iz ove kategorije « U Bijeljini održan skup Pravda za Davida /VIDEO/ Sljedeće sedmice prvi dječiji festival "Radost Bijeljine" /VIDEO/ »


Dončić vodi NBA u Sloveniju, a Sputnjik otkriva da li će Jokić doći s Denverom u Srbiju - Sputnjik Srbija\n13:45 23.01.2021 (osveženo 13:58 23.01.2021) Preuzmite kraći link\nIzjava Marka Kjubana, vlasnika Dalas Maveriksa, da ekipa iz Teksasa ima u planu da odigra predsezonsku utakmicu u Sloveniji, navela nas je na razmišljanje da li je isto moguće u slučaju Denvera i Srbije.\nKjuban, koji je poznat kao jedan od najboljih vlasnika u NBA, godinama radi veliki posao kako bi igrače činio srećnim van terena, a, logično, najviše se trudi oko zvezda.\nU ovom slučaju to je Luka Dončić, reprezentativac Slovenije koji igra tek treću sezonu u NBA, ali je već među pet najboljih igrača u Americi.\nDončić je od prve sezone zaludeo navijače, postao je omiljeni kod mnogih i popularnost mu se meri u rangu sa Lebronom Džejsom – najboljim košarkašem današnjice.\nKada se to uzme u obzir i doda velikodušnost Kjubana, onda je potez da Dalas dođe u Sloveniju i odigra predsezonsku utakmicu krajnje očekivan i ujedno ostvariv.\nZbog pandemije virusa korona teško je očekivati da će se ove godine naći prostor za tako nešto, ali već narednih bismo mogli da gledamo Maverikse u Ljubljani protiv nekog evroligaškog tima.\nKako je Dončić zvezda u Dalasu, isto tako je i srpski košarkaš Nikola Jokić u Denveru. U ekipi iz Kolorada sve se vrti oko našeg igrača, bez njega ne bi bili ni pola ovo što su danas i legitimno je pitati – zašto vlasnici Nagetsa ne bi našli prostora i došli u Beograd?\nOvo pitanje jako je kompleksno, a da bi se i ostvarilo prvo što je potrebna je volja porodice Kronke, koja je na čelu Denvera, ali i Grada Beograda, Srbije, kao i dozvola zvaničnika NBA lige.\nPotrebno je naći prostora u već zgusnutom rasporedu, pošto se, u trenucima kada se igra predsezona u NBA, u Evropi igraju takmičarske utakmice koje su timovima mnogo važnije od prijateljskog duela.\nPovodom ove teme Sputnjik je kontaktirao prvog čoveka košarkaške agencije Beobasket i menadžera Nikole Jokića – Miodraga Miška Ražnatovića.\nU kratkoj prepisci sa uglednim agentom pitali smo – koliko je realno da Denver dođe u Srbiju?\n„Sjajna ideja, ali mislim da je teško ostvarivo“, rekao je Ražnatović za Sputnjik i dodao da je Mega u tim okvirima mali klub da bi, kao bivši tim Nikole Jokića, ugostila Denver Nagetse.\nMiško ne isključuju mogućnost, ali dodaje da bi se to jedino desilo ako bi Denver igrao protiv nekog kluba iz Evrolige.\nNa pitanje, da li je do sada uopšte bilo razgovora o tome da Nikola Jokića u dresu Denvera odigra meč u Srbiji, Ražnatović je kratko rekao: „Ne“.\nMeđu njima su bili Bogdan Bogdanović, Nemanja Bjelica, Bogdan Bogdanović, Nikola Jokić, legende Vlade Divac, Peđa Stojaković, ali i Amerikanci Frenk Kaminski, Geri Heris...\nDalas bi uskoro mogao da igra u Ljubljani, a da li će to biti slučaj sa Denverom u Beogradu teško je pričati, prvo treba da postoji inicijativa, a nje trenutno nema.\nSvakako bi narod u Srbiji oberučki prihvatio Nagetse zbog kojih na desetine hiljada ljudi nije spavalo, a i dalje ne spava, zbog partija Nikole Jokića.


» FABBRICA DANI – PREDSTAVLJANJE PRODAJNOG ASORTIMANA Fabbrica\nFabbrica doo je ponovo za svoje saradnike organizovala stručni seminar u okviru projekta Fabbrica dani tokom koga je predstavljen kompletan asortiman proizvoda koji se koriste za površinsku zaštitu i dekoraciju drvenih elemenata u enterijeru, kao i mnogobrojna rešenja koja nudimo našim kupcima i saradnicima.\nTokom trajanja seminara detaljno su predstavljeni svi materijali za površinsku obradu i dekoraciju drvenih površina, kao i specijalni, novi i tehnološki napredni premazi, jedinstveni na domaćem tržištu. Naš cilj bio je da se posebno predstave karakteristike premaza koje nudimo, istaknemo njihove prednosti, polje primene i kvalitet površinske zaštite koji se može postići.\nObzirom da je segment poslovanja naših gostiju usmeren na opremanje enterijera velikih trgovinskih lanaca, detaljno su predstavljeni svi raspoloživi ciklusi površinske zaštite i dekoracije , kao i materijali koji se mogu koristiti na takvim projektima. Kao i većini proizvođača, njihov cilj je maksimalno pojednostavljenje proizvodnog procesa, zbog čega su akcentovani sistemi kojima se postiže maksimalni učinak i željeni efekat shodno zahtevu investitora.\nOvom prilikom, predstavljeni su svi sertifikati koje posedujemo za različite vrste premaze, kao i način na koji naš stručni tim učestvuje u preporukama materijala i ciklusa.\nU okviru Fabbrica trening centra predstavljene su detaljno sve usluge koje obezbeđujemo našim komitentima, a odnose se na nijansiranje premaza po želji komitenta, priprema uzoraka, kao i mogućnost obuke za primenu različitih vrsta premaza.\nTokom praktičnog dela svi učesnici su imali mogućnost da testiraju premaze koji su bili predmet njihovog interesovanja, uz pomoć i sugestije naših tehničara primene. Takođe je diskutovano o faktorima koji najčešće utiču na pojavu određenih problema i nepravilnosti na tretiranim površinama, kao i načinu na koji ih je moguće prevazići.


Premijer Novalić o nabavci vakcina: Do sada smo uvezli 600.000 vakcina, imamo kriv pristup i nesnalaženje na nižim nivoima\nPremijer Novalić je poručio da je problem vakcinacije u FBiH nesnalaženje na nižim razinama.\nDelegacija Vlade FBiH, predvođena premijerom Fadilom Novalićem, danas je boravila u Mostaru gdje se sastala sa Vladom HNK-a, na čelu sa premijerom Mirkom Hercegom i resornim ministrima.\nPremijer Novalić se nakon sastanka sa Hercegom obratio medijima i javnosti na press konferenciji.\nDva premijera su istakla važnost oporavka turizma, kao jedne od najvažnijih privrednih grana u BiH. Najavljeno je da će uputiti zajedničku inicijativu Vijeću ministara BiH, u vezi sa rješavanjem pitanja prelaska granice.\nPrisutni novinari upitali su federalnog premijera, Fadila Novalića, šta se događa sa procesom direktne nabavke vakcina protiv koronavirusa za Federaciju BiH.\n– Mi smo do sada, ipak, uvezli oko 600.000 vakcina a, samo smo manji dio, da tako kažem, dobili kroz donacije, dok smo ostalo platili i kupili. Malo je veći problem nesnalaženje na nižim razinama kad je u pitanju vakcinacija. Većina primijenjuje praksu da pola vakciniše, a pola čeka na revakcinaciju, što je pogrešno. Jer, pokazalo se da je bolje dejstvo što se više razvuče vrijeme između vakcinacije i revakcinacije, kazao je on.\nPoručio je da će sljedeće sedmice u Parlament biti poslana tri ugovora sa proizvođačima vakcina protiv koronavirusa.\n– Sasvim sigurno je da ćemo vakcine u budućnosti dobivati. Na pragu smo da nabavimo značajniju količinu, milion i po komada i sljedeće sedmice ćemo sigurno poslati na Parlament tri ugovora, sa Kinezima, Astra Zenecom, da Parlament donese odluku o tome kakvu vakcinu hoćemo i da prihvati cijenu i rokove i to je izravno što se tiče Federacije. Prilično veliki je broj vakcina ima u BiH. Ali, imamo djelimično kriv pristup, ali je sasvim sigurno da vakcinacije ide sve brže u narednom periodu, rekao je Novalić.


Plate funkcionera trebaju biti dostupne na internet stranicama\nJavnost ima pravo znati informacije o iznosu plata službenika, a te informacije trebaju biti dostupne javnosti i bez podnošenja zahtjeva za pristup informacijama, njihovim periodičnim objavljivanjem na službenoj internet stranici javnog organa.\nOvo je mišljenje Ombudsmana za ljudska prava BiH koje su poslali na upit Komisije za informisanje Predstavničkog doma Parlamenta Federacije Bosne i Hercegovine.\nNaime, ova Komisije je poslala upit Ombudsmanu za ljudska prava u kojem traži uputstvo/mišljenje o načinu postupanja po zahtjevima za pristup informacijama kojima se traže podaci o platama i naknadama izabranih dužnosnika u Federaciji BiH. U upitu se navodi da se sve češće dostavljaju zahtjevi za pristup informacijama o platama i naknadama izabranih funkcionera u Federaciji BiH, te se u vezi s tim postavlja pitanje da li se trebaju dostavljati svi podaci u vezi s platama i naknadama izabranih funkcionera u Federaciji BiH, odnosno koji se podaci dostavljaju, a koji se ne trebaju dostavljati.\nOmbudsman je mišljenja da su lične informacije u vezi sa ovim jedino podaci o eventualnim odbicima od plate za alimentaciju, kredit, naknadu za članstvo u sindikatu i slično.\n– Takve informacije bi trebalo da budu izuzete u smislu člana 8. Zakona o slobodi pristupa informacija BiH – mišljenja je Ombudsman.\nNEWER POSTPoslodavci pisali Viškoviću: Tražiće ocjenu ustavnosti zbog minimalne plate\nOLDER POSTTadić kandidat za sudiju Ustavnog suda BiH


Daily news - language : Srpski - sport\nOdbojkaška reprezentacija Jugoslavije poražena je, rano jutros (po jugoslovenskom vremenu) od selekcije Brazila sa 3:1 (26:24,22:25,25:23,26:24), u polufinalu 15. Svetskog prvenstva u Argentini.\nJugoslavija će se, u sutra od 23,45 (po jugoslovenskom vremenu) u utakmici za treće mesto, sastati sa poraženim iz drugog polufinalnog susreta Rusija – Francuska, koji se večeras u 23,40 igra u Buenos Ajresu.\nFinala je na programu u nedelju od 23,40 u prestonici Argentine.\nMlada fudbalska reprezentacije Jugoslavije igra večeras od 21 sat, u Avelinu, protiv domaćina Italije, prvu utakmicu kvalifikacija za Evropsko prvenstvo.\nOmladinska fudbalska reprezentacija Jugoslavije igrala je juče, u Kinderminsteru, pred oko 10.000 domaćih posmatrača, protiv domaće selekcije Engleske nerešeno 2:2, u prijateljskoj utakmici. Golove za Jugoslaviju su postigli Krasić u 57. i Janković u 58. minutu.\nKošarkaši Crvene zvezde pobedili su juče, u beogradskoj hali Pionir, pred 6.872 gledaoca, ekipu OKK Beograda sa 88:82 (17:18,23:24,24:18,24:22), u prvoj utakmici 2.kola prvenstva Jugoslavije.\nU jučerašnjim utakmicama košarkaške Ervolige postignuti su sledeći rezultati:\ngrupa A: Barselona – Skiper 94:75, Cibona – AEK 85:71, Alba – Efes Pilsen 63:84 i Beneton – Ortez 94:73, grupa B: Taukeramika – Makabi 85:79 i Montepaski – Žalgiris 81:74.\nNajbolja jugoslovenska teniserka Jelena Dokić nastavila je sa serijom loših igara u singlu, pošto je juče kao treći nosilac poražena od Ruskinje Tatajane Panove sa 2:0 u setovima 1:6,,6:4,6:1, u meču 2.kola Porše Gran prija u nemačkom gradu Fidreštatu, koji se igra za nagradni fond od 625.000 dolara.\nZa razliku od singla, Dokićeva se plasirala u 2.kolo dubla, pošto je u paru sa Ruskinjom Nađom Petrovom savladala američko-belorusku kombinaciju Kimberli Po Maserli – Nataša Zvereva rezultatom 2:1, po setovima 7:6, 6:7, 6:4. Njih dve će u 2. kolu igrati protiv Amerikanke Megan Šonesi i Argentinke Paole Suarez.


Обука стручних сарадника из области инклузивног образовања: визија инклузивног образовања, савремене теорије и концепти | Министарство просвете, науке и технолошког развоја\nGrupa za obrazovanje manjina, socijalnu inkluziju i zaštitu od nasilja i diskriminacije organizovala je obuku sa liste programa od javnog interesa koje odobrava ministar „Nastavnici kao nosioci kvalitetnog obrazovanja za svu decu“.\nU saradnji sa Pedagoškim društvom Srbije i Društvom psihologa Srbije 25. i 26. novembra 2017. godine u Nišu, Kragujevcu, Beogradu i Novom Sadu se okupilo 120 psihologa i pedagoga iz osnovnih i srednjih škola. Realizator obuke je Filozofski fakultet Univerziteta u Nišu, a obuka je priređena prema modulima za obuku predavača iz oblasti inkluzivnog obrazovanja čiji su autori eksperti UNICEF-a za obrazovanje.\nObuka ima za cilj da učesnicima pomogne da razviju konceptualnu mapu koja će predstavljati okvir za dalji razvoj i unapređivanje sopstvene inkluzivne obrazovne prakse i osnaži stručne saradnike da principe inkluzivnog obrazovanja kao kvalitetnog obrazovanja za svako dete zastupaju i prenose nastavnicima iz škola u kojima rade.\nTokom dvodnevnog rada učesnici su se upoznali sa osnovnim principima i pretpostavkama na kojima se zasniva inkluzivno obrazovanje, odnosno obrazovanje koje uključuje i omogućava pristup, učešće i učenje svoj deci, kao i sa pravnom regulativom na međunarodnom i nacionalnom nivou koja je osnov za delovanje praktičara.\nUčesnici su diskutovali o značaju učešća, ograničenjima učešća i planiranjem izmena koje će omogućiti učešće deteta u procesu obrazovanja. Razmatrano je kako izgleda profil nastavnika kompetentnog za inkluzivno obrazovanje, na koji način ponašanje nastavnika utiče na ponašanje učenika i kako se planira i kreira okruženje podsticajno za individualizovano učenje.


U Rusiji pooštravaju odgovornost za finansiranje terorizma\nPoslanici Državne dume Rusije nameravaju da proanaliziraju sve ideje o sprečavanju terorističkih pretnji, koje su se čule na sednici donjeg doma parlamenta i Saveta federacije 20. novembra. Dalje, na osnovu izvršene analize, planirano je da se usvoje amandmani u postojeće zakonodvstvo.\nStotine miliona evra slilo se u Bosnu i Hercegovinu za Srebrenicu u poslednjih dvadeset godina. Samo mali deo je upotrebljen za obnovu grada.\nZamenica grčkog ministra finansija podnela ostavku\nZamenica grčkog ministra finansija Nađa Valavani podnela je danas ostavku na tu funkciju.\nCakalotos: Grci, zahvalite Varufakisu\nNovi grčki ministar finansija Euklid Cakalotos izjavio je da je referendum pokazao da Vlada ne može da prihvati neodrživo rešenje u razgovorima sa kreditorima.\nSAD: Nismo spremni na finansijski dijalog sa Rusijom\nSjedinjene Američke Države nisu spremne da obnove finansijski dijalog sa Rusijom dok Minski mirovni sporazum ne bude u potpunosti primenjen, rekao je Sputnjiku portparol američke Ambasade u Moskvi Vil Stivens.\nUdarni timovi za borbu protiv finansijskog kriminala\nJavni tužioci već od ovog leta moći će da formiraju specijalne timove za razotkrivanje složenih krivičnih dela finansijskog kriminala i da u saradnji sa finansijskim stručnjacima prate sumnjive tokove novca, najavio je ministar pravde Nikola Selaković govoreći o Strategiji finansijskih istraga čije se usvajanje očekuje za desetak dana.


Četvrta presuda zbog navodne povezanosti bebi pudera i raka - Bebiron.net - Kompletan vodič za trudnice, porodilje i roditelje.\nČetvrta presuda zbog navodne povezanosti bebi pudera i raka\nFoto: Tanjug/AP, Jeff Chiu\nProtiv kompanije Džonson end Džonson (Johnson & Johnson) sud u Sent Luisu doneo je četvrtu višemilionsku presudu, po tužbi u kojoj su korisnice njihovog bebi pudera tvrdile da su zbog talka koji taj puder sadrži obolele od raka jajnika.\nSud je dosudio 110,5 miliona dolara u korist Luis Slemp iz Virdžinije, kojoj je 2012. godine dijagnostifikovan rak jajnika, a koji ona tvrdi da je dobila posle 40 godina koriščenja pudera kompanije Džonson end Džonson.\nKompanija tvrdi da je njihov proizvod siguran za koršćenje i da planira da se žale na presudu kao i u prethodna tri puta.\nSud u Sent Luisu slično je presudio i prošle godine, u tri odvojena slučaja protiv kompanije, a u korist tužiteljki odredio da kompanija plati ukupnu nadoknadu od 307,6 miliona (72 milona, 70,1 milion i 55 miliona).\nS druge strane sud u Sent Luisu odbacio je u martu tužbu jedne žene koja je tvrdila da je obolela od raka zbog pudera, dok je u dva slučaja sud u Nju Džersiju odbacio tužbu navodeći da advokati tužiteljki nisu dokazali da talk u puderu ima veze s rakom jajnika.\nNaredna suđenja zbog bebi pudera zakazana su za jun u Sent Luisu i jul u Kaliforniji.\nKompanija se suočava s oko 2.000 sličnih tužbi, a deonice kompanije pale su danas za 0,5 odsto u petak, ali investitori nisu zabrinuti.\nDžonson end Džonson je najveća svetska marka higijenskih proizvoda i zarađuje oko 75 milijardi dolara godišnje prodajom lekova, medicinske opreme, dijagnostičke opreme i proizvoda namenjenih bebama.